

Europos pramoninės saugių pašarinių žaliavų gamybos gerosios patirties vadovas (3.1 versija)

Europos saugių pašarinių žaliavų pramoninio apdirbimo geros praktikos vadovas

**3.1 versija**

**Galioja nuo 2014 m. X**

**Sektoriai, kuriems taikomas šis vadovas**

Bendradarbiaudamos su EFISC, atitinkamų sektorių organizacijos parengė šiuos konkretiems sektoriams skirtus dokumentus:

[„Starch Europe“](http://www.starch.eu/) Sektoriaus informacinis dokumentas dėl saugių pašarinių žaliavų, gaunamų perdirbant krakmolą, gamybos

[FEDIOL](http://www.fediol.eu/) Sektoriaus informacinis dokumentas dėl saugių pašarinių žaliavų, gaunamų spaudžiant aliejinių augalų sėklas ir rafinuojant aliejų, gamybos

[EBB](http://www.ebb-eu.org/) Sektoriaus informacinis dokumentas dėl saugių pašarinių žaliavų, gaunamų perdirbant biodyzeliną, gamybos

Parengus konkrečiam sektoriui skirtą dokumentą, šiuo Europos vadovu galėtų naudotis ir kiti to sektoriaus gamintojai, gaminantys pašarines žaliavas.



**Informacija apie EFISC**

Kontaktiniai duomenys:

EFISC Aisbl

Avenue des Arts 43 c/o Starch Europe

B 1040 Brussels

Tel. + 32 (0)2 771 53 30

Faks. + 32 (0)2 771 38 17

E. paštas info@efisc.eu

Svetainė [www.efisc.eu](http://www.efisc.eu/)

**Informacija apie leidinį ir autorių teises**

Visos teisės saugomos ©EFISC Aisbl

3.1. versija

Galioja nuo 2014 m. lapkričio mėn.

**Leidybos istorija**

Pirmasis leidimas: 2010 m. liepos mėn.

Antrasis leidimas: 2014 m. lapkričio mėn.



# 

# 1. ĮVADAS

Šis Europos pramoninės saugių pašarinių žaliavų gamybos gerosios patirties vadovas sudarytas pagal Europos Parlamento ir Tarybos reglamentą, kuriame nustatyti pašarų higienos reikalavimai (Reglamentas Nr. 183/2005/EB), ypač jo 20 ir 22 straipsnius, kuriuose skatinama kurti gerosios higienos patirties gaires bei taikyti RVASVT principus.

Įgyvendinant vadovą, siekiama skatinti vietoje naudoti priemones, užtikrinančias pašarinių žaliavų saugą, raginti verslu užsiimti pagal Europos pašarų higienos reikalavimus ir *Codex Alimentarius* bei siekti geresnio atsekamumo.

Šis vadovas parengtas kaip bendras pašarinių žaliavų gamybos sektorių projektas, konsultuojantis su kombinuotųjų pašarų gamintojų asociacija FEFAC (daugiau informacijos [rasite 1 priedėlyje](#Stakeholder_consultation)). Rengiant šį vadovą siekta, kad jis būtų palyginamas ir (arba) suderinamas su kitais vadovais bei patirties kodeksais ir atitiktų didžiąją dalį ISO 9001, ISO 22000:2005 ir BSI PAS 222 standartų reikalavimų.

Gyvulininkystės produktų gamyba užima svarbią vietą Europos bendrijos žemės ūkyje. Jos gyvybingumas priklauso nuo vartotojų pasitikėjimo gaminamų gyvūninių produktų sauga ir pašarų, kurie neturi neigiamų pasekmių gyvūnų sveikatai, prieinamumu.

Europos Sąjunga sukūrė labai tvirtą reguliavimo sistemą, kuri turi užtikrinti saugą visoje pašarų grandinėje. Reguliavimo sistema apima bendruosius principus ūkio subjektams ir institucijoms, ūkio subjektams galiojančias higienos taisykles, taip pat pašarų produktų saugos normas bei institucijų naudojamas kontrolės taisykles. Šis naujas teisinis pamatas suteikia galimybę atlikti būtiną darbą – visoje Europos bendrijoje suderinti pašarų saugos taisykles. Numatytus tikslus galima pasiekti tik visiems susijusiems ūkio subjektams įsipareigojus jų siekti. Atskirų sektorių asociacijos taip pat gali prisidėti, savo ūkio subjektams padėdamos siekti šių tikslų.

Maisto / pašarų produktus reglamentuojančių įstatymų pagrindinis principas – kiekvienas grandinėje dirbantis ūkio subjektas turi prisiimti atsakomybę už saugių produktų tiekimą. Teisės aktuose nurodytos priemonės, kurias ūkio subjektas turi įgyvendinti norėdamas pasiekti šį tikslą. Ūkio subjektas turi laikytis šių bendrai suformuluotų taisyklių, tai darydamas ūkio subjektas taisykles pritaiko savo įmonei, kad įmonėje būtų užtikrinta pašarų sauga. Veiklą galima derinti sektorių lygmenimis, to rezultatas turėtų būti aiškus visiems partneriams grandinėje. Tad šio vadovo *pamatinis principas* yra *maisto ir pašarų grandinės saugos subsidiarumas* ir savarankiškas pašarų saugos valdymas.

Šio vadovo paskirtis yra užtikrinti vienodą apsaugos nuo pavojų pašarams lygį, kaip numatyta teisės aktuose.

Faktas, kad RVASVT sukurtas maisto rizikos veiksnių kontrolės valdymo įrankis buvo plačiai ir sėkmingai įgyvendintas maisto perdirbimo įmonėse, paskatino sukurti panašią priemonę pašarų pramonei. Vis dėlto vien tik RVASVT principų nepakanka; jei siekiama tokios priemonės naudą realizuoti, reikalinga valdymo sistema, atsekamumo procedūros (kaip numatyta Reglamente (Nr. 178/2002/EB), taip pat konkretaus sektoriaus ir pašarų ūkio subjektų bendravimas. Pagal tokį požiūrį reikalinga pašarų gamybos ir platinimo visų etapų tarptautinė stebėsena bei kontrolė.

Vadovo tekste siekta išdėstyti bendruosius reikalavimus, kuriais ūkio subjektai galėtų naudotis kaip pagalbiniu įrankiu, kurdami savo pašarinių žaliavų saugos valdymo sistemas.

Šis vadovas bus periodiškai peržiūrimas, kad atitiktų svarbias atsirandančias / naujas technologines, mokslines priemones, įstatymų patobulinimus bei teisės aktų pakeitimus sektoriuose.

Laikydamasi ISO/ IEC 17021 standarto, papildyto ISO/TC 22003 standartu, reikalavimų, kaip aprašyta sertifikavimo taisyklių dokumente, „EFISC Aisbl“ parengė nepriklausomos trečiosios šalies sertifikavimo sistemą, kuri taikoma kartu su Europos vadovu. Dalyvavimas EFISC audituoti tinkamoje sistemoje grindžiamas savanorišku įsipareigojimu.

EFISC pašarų saugos sertifikavimo sistemą įvertino ir patvirtino Europos akreditavimo įstaiga.

Nuo 2014 m. gegužės 1 d. EFISC su OVOCOM, AIC, GMP+ ir „QS Qualität und Sicherheit“ pradėjo taikyti sertifikatų tarpusavio pripažinimo tvarką.

*Norėdami susipažinti su šiais dokumentais, apsilankykite EFISC tinklalapyje* [*http://www.efisc.eu*](http://www.efisc.eu/)*.*

Turinys

[1. ĮVADAS 3](#_Toc435779199)

[2. TAIKYMO SRITIS, TIKSLAS IR APIBRĖŽTYS 8](#_Toc435779200)

[2.1. Taikymo sritis ir tikslas: šio vadovo naudojimas 8](#_Toc435779201)

[2.2. Vadovo struktūra 9](#_Toc435779202)

[2.3. EFISC valdymas 9](#_Toc435779203)

[2.4. Reikalavimų netaikymas 10](#_Toc435779204)

[2.5. Ūkio subjekto registracija 10](#_Toc435779205)

[2.6. Apibrėžtys, vartojamos šiame vadove 11](#_Toc435779206)

[2.6.1. Teisinės apibrėžtys 11](#_Toc435779207)

[2.6.2. Kitos apibrėžtys 13](#_Toc435779208)

[3. PAŠARŲ SAUGOS VALDYMO SISTEMOMS KELIAMI REIKALAVIMAI 15](#_Toc435779209)

[4. VALDYMO SISTEMA 17](#_Toc435779210)

[4.1. Vadovybės atsakomybė 17](#_Toc435779211)

[4.1.1. Vadovybės įsipareigojimai, atsakomybė ir politika 17](#_Toc435779212)

[4.1.2. RVASVT grupės vadovas: atsakomybė, įgaliojimai ir ryšiai 18](#_Toc435779213)

[4.1.3. Valdymo apžvalga 18](#_Toc435779214)

[4.2. Išteklių valdymas 19](#_Toc435779215)

[4.2.1. Rūpinimasis ištekliais 19](#_Toc435779216)

[4.2.2 Žmogiškieji ištekliai 19](#_Toc435779217)

[4.2.2.1 Organizacinė schema 19](#_Toc435779218)

[4.2.2.2 Kompetencija, sąmoningumas ir švietimas 19](#_Toc435779219)

[4.2.2.3 Darbuotojų higiena 20](#_Toc435779220)

[4.2.3 Infrastruktūra ir darbo aplinka 20](#_Toc435779221)

[4.2.3.1 Pagrindiniai reikalavimai 20](#_Toc435779222)

[4.2.3.2. Pakrovimo, laikymo, gamybos zonoms ir kitiems su pašarinėmis žaliavomis susijusiems įrenginiams keliami reikalavimai 20](#_Toc435779223)

[4.2.3.3. Įranga 22](#_Toc435779224)

[4.2.4. Stebėsenos, matavimo ir dozavimo prietaisų kontrolė 22](#_Toc435779225)

[4.2.5. Priežiūra 23](#_Toc435779226)

[4.2.6. Valymas, dezinfekcija ir sanitarija 23](#_Toc435779227)

[4.2.7. Kenkėjų kontrolė 23](#_Toc435779228)

[4.2.8. Atliekų kontrolė 24](#_Toc435779229)

[4.2.9. Vandens, garų ir oro tiekimas 24](#_Toc435779230)

[4.3. Veiklos taisyklės 25](#_Toc435779231)

[4.3.1. Bendroji dalis 25](#_Toc435779232)

[4.3.2. Atvežamoms žaliavoms keliami reikalavimai 25](#_Toc435779233)

[4.3.2.1 Pašarinių žaliavų gamyboje naudojamos pagalbinės perdirbimo medžiagos ir priedai 26](#_Toc435779234)

[4.3.2.2 Įvežimo kontrolės protokolas (iš nepatikrinto šaltinio gaunamos pagalbinės perdirbimo medžiagos ir priedai). 26](#_Toc435779235)

[4.3.3. Atvežamų žaliavų tvarkymas 26](#_Toc435779236)

[4.3.4. Kryžminės taršos prevencinės priemonės 27](#_Toc435779237)

[4.3.5. Taršos prevencinės priemonės 27](#_Toc435779238)

[4.3.6. Pagalbinės perdirbimo priemonės ir technologiniai priedai 27](#_Toc435779239)

[4.3.7. Perdarymas 28](#_Toc435779240)

[4.3.8. Pašarinių žaliavų gamyba 28](#_Toc435779241)

[4.3.9. Paruoštos pašarinės žaliavos 28](#_Toc435779242)

[4.3.10. Laikymas 28](#_Toc435779243)

[4.3.11. Transportavimas 30](#_Toc435779244)

[4.3.11.1. Bendrieji transportavimo reikalavimai 30](#_Toc435779245)

[4.3.11.2. Supakuotų pašarinių žaliavų transportavimas 30](#_Toc435779246)

[4.3.11.3. Nesupakuotų pašarinių žaliavų transportavimas 30](#_Toc435779247)

[4.3.11.4. Transportavimas keliais 31](#_Toc435779248)

[4.3.11.5. Vandens ir geležinkelių transporto priemonių pakrovimo tikrinimas 32](#_Toc435779249)

[4.3.12. Produktų ir procesų kūrimas 33](#_Toc435779250)

[4.4. Valdymo sistemos sudedamosios dalys 33](#_Toc435779251)

[4.4.1. Dokumentams keliami reikalavimai 33](#_Toc435779252)

[4.4.2. Atsekamumas 33](#_Toc435779253)

[4.4.3. Tikrinimas, mėginių ėmimas ir analizė 34](#_Toc435779254)

[4.4.3.1. Mėginių ėmimas 36](#_Toc435779255)

[4.4.3.2. Analizės dažnumas 36](#_Toc435779256)

[4.4.3.3. Laboratorija ir metodai 36](#_Toc435779257)

[4.4.4. Reikalavimų neatitinkančių produktų kontrolė 39](#_Toc435779258)

[4.4.5. Krizių valdymas – pašalinimas ir atšaukimas iš rinkos dėl saugos priežasčių 39](#_Toc435779259)

[4.4.6. Vidaus auditas 41](#_Toc435779260)

[4.5. Bendradarbiavimas su klientais ir tiekėjais 41](#_Toc435779261)

[4.5.1. Bendradarbiavimas su tiekėjais 42](#_Toc435779262)

[4.5.2. Bendradarbiavimas su klientais 42](#_Toc435779263)

[5. Būtinosios programos 43](#_Toc435779264)

[5.1. Pastatų konstrukcija ir išdėstymas (žr. 4.2.3.2 dalį). 43](#_Toc435779265)

[5.2. Patalpų ir darbo erdvės išdėstymas (žr. 4.2.3.3 dalį). 43](#_Toc435779266)

[5.3. Įrengimai (žr. 4.2.3.3 dalį). 43](#_Toc435779267)

[5.4. Atliekų šalinimas (žr. 4.2.8 dalį). 43](#_Toc435779268)

[5.5. Įranga, valymas ir priežiūra (žr. 4.2.3.4 dalį). 43](#_Toc435779269)

[5.6. Atvežamų žaliavų tvarkymas (žr. 4.3.3, 4.5.1 dalis). 43](#_Toc435779270)

[5.7. Taršos prevencinės priemonės (žr. 4.3.4 dalį). 43](#_Toc435779271)

[5.8. Valymas ir sanitarija (žr. 4.2.6 dalį). 43](#_Toc435779272)

[5.9. Kenkėjų kontrolė (žr. 4.2.7 dalį). 43](#_Toc435779273)

[5.10. Darbuotojų higiena (žr. 4.2.2.3 dalį). 43](#_Toc435779274)

[5.11. Darbuotojų patalpos (žr. 4.2.2.3 dalį). 43](#_Toc435779275)

[5.12. Perdarymas (žr. 4.3.5 dalį). 43](#_Toc435779276)

[5.13 Produktų pašalinimas ir atšaukimas iš rinkos (žr. 4.4.4 ir 4.4.5 dalis). 43](#_Toc435779277)

[5.14. Laikymas (žr. 4.3.9 dalį). 43](#_Toc435779278)

[5.15. Transportavimas (žr. 4.3.10 dalį). 43](#_Toc435779279)

[5.16. Darbuotojų mokymas ir priežiūra (žr. 4.2.2.2 dalį). 43](#_Toc435779280)

[5.17. Produkto informacija (žr. 6.4 dalį). 43](#_Toc435779281)

[5.18 Maisto apsauga, biologinis budrumas ir biologinis terorizmas (žr. 4.1.1, 6.6 dalis) 43](#_Toc435779282)

[6. RVASVT sistema 44](#_Toc435779283)

[6.1. Bendrasis įvadas 44](#_Toc435779284)

[6.2. Bendrieji reikalavimai 44](#_Toc435779285)

[6.3. RVASVT grupė ir grupės vadovas 45](#_Toc435779286)

[6.4. Atvežamų žaliavų ir pašarinių žaliavų specifikacijos 45](#_Toc435779287)

[6.5. Informacija apie procesą 46](#_Toc435779288)

[6.6. Pavojų analizė 47](#_Toc435779289)

[6.7. Rizikos vertinimas 47](#_Toc435779290)

[6.8. Kontrolės priemonių atranka ir vertinimas 48](#_Toc435779291)

[6.9. Būtinųjų veiksmų programų (BTVP) nustatymas 50](#_Toc435779292)

[6.10. RVASVT plano nustatymas 50](#_Toc435779293)

[6.11. Kritinės ribos, veiklos standartas ir stebėsena 51](#_Toc435779294)

[6.12. Koregavimas 51](#_Toc435779295)

[6.13. Pašarų saugos valdymo sistemos patvirtinimas 52](#_Toc435779296)

[6. 14. Pašarų saugos valdymo sistemos patikra 52](#_Toc435779297)

[7. INFORMACINIAI DOKUMENTAI 53](#_Toc435779298)

[8. SEKTORIŲ INFORMACINIAI DOKUMENTAI 55](#_Toc435779299)

[1 PRIEDĖLIS. Konsultacija su suinteresuotaisiais subjektais 57](#_Toc435779300)

[2 PRIEDĖLIS. Akronimų ir santrumpų sąrašas 58](#_Toc435779301)

3 PRIEDĖLIS. Sektoriaus informacinis dokumentas dėl saugių pašarinių žaliavų, gaunamų perdirbant krakmolą, gamybos

4 PRIEDĖLIS. Sektoriaus informacinis dokumentas dėl saugių pašarinių žaliavų, gaunamų

spaudžiant aliejinių augalų sėklas ir rafinuojant aliejų

5 PRIEDĖLIS. Sektoriaus informacinis dokumentas dėl saugių pašarinių žaliavų, gaunamų perdirbant biodyzeliną, gamybos

# 2. TAIKYMO SRITIS, TIKSLAS IR APIBRĖŽTYS

## 2.1. Taikymo sritis ir tikslas: šio vadovo naudojimas

Šis dokumentas vadinamas Europos pramoninės saugių pašarinių žaliavų gamybos gerosios patirties vadovu.

Šio vadovo paskirtis yra užtikrinti pašarinių žaliavų saugą:

* sumažinant pavojų, kad nesaugios pašarinės žaliavos pateks į maisto grandinę;
* įgalinant ūkio subjektą įgyvendinti pašarų higienos reglamente (Reglamente Nr. 183/2005/EB) iškeltus tikslus;
* sukuriant priemones, leidžiančias užtikrinti, kad laikomasi kitų taikomų pašarų saugą reglamentuojančių reikalavimų.

Šis vadovas apima pramoninę pašarinių žaliavų gamybą, pradedant žaliavų gavimu, įskaitant su pašarinių žaliavų gamyba susijusių žaliavų pirkimą, augalų laikymą, gaminamo produkto gamybą, pardavimą ir transportavimą, ir baigiant nuosavybės perdavimu.

Šis vadovas neapima pradinio gamybos etapo, priedų gamybos ir prekybos pašarinėmis žaliavomis.

Šis vadovas buvo sukurtas siekiant įgyvendinti kombinuotųjų pašarų pramonės teisėtą lūkestį dirbti su saugą užtikrinančiais pašarinių žaliavų gamintojais.

Šį vadovą gali taikyti tik ūkio subjektai, kurie pašarines žaliavas gamina pramoniniu būdu (toliau tekste – ūkio subjektas). Tai viešai prieinamas dokumentas, jo turiniu gali vadovautis bet kuris toks gamintojas.

Remdamasis šiuo vadovu, ūkio subjektas neatleidžiamas nuo įsipareigojimo laikytis ES ir nacionalinių teisės aktų reikalavimų, galiojančių kiekvienoje šalyje, kurioje ūkio subjektas vykdo savo veiklą ir kurioje produktas pateikiamas rinkai.

Pašarinių žaliavų gamintojas tebėra atsakingas už pašarinių žaliavų, kurioms taikomas šis vadovas, saugą.

## 2.2. Vadovo struktūra

Vadovą sudaro šie dokumentai:

1. gerosios patirties vadovas;
2. konkretiems sektoriams skirti dokumentai;
3. konkretiems klausimams skirti sektorių patirties kodeksai.

Konkretiems sektoriams skirti dokumentai, kuriuos parengė atsakingosios Europos pašarinių žaliavų gamybos sektorių organizacijos, yra neatsiejama vadovo dalis. Sektorių dokumentuose pateikiami produktų, pavojų, procesų, rizikos vertinimų ir kontrolės priemonių pavyzdžiai. Sektorių dokumentus tvirtina atitinkama Europos sektoriaus organizacija ir EFISC. Sektorių dokumentuose nurodyti patirties kodeksai yra vadovo sudedamoji dalis.

Vadovą galima rasti „EFISC Aisbl“ svetainėje ([www.efisc.eu](http://www.efisc.eu/)) ir [Sveikatos ir vartotojų apsaugos GD](http://ec.europa.eu/food/food/animalnutrition/feedhygiene/guide_goodpractice_en.htm) svetainėje.

Rengiant vadovą, remtasi atitinkamais ES teisės aktais. Taikytinų teisės aktų apžvalgą [rasite 7 skyriuje](#REFERENCE_DOCUMENTS).

## 2.3. EFISC valdymas

Už Europos saugių pašarinių žaliavų vadovą yra atsakinga „EFISC Aisbl“ – Briuselyje (Belgija) įsikūrusi ne pelno organizacija. „EFISC Aisbl“ sudaro kasdienio valdymo skyrius, techninis komitetas, EFISC direktorių valdyba ir EFISC bendroji asamblėja. Nariai – atitinkamos Europos lygmens sektorių organizacijos.

Kasdienio valdymo skyrius yra atsakingas už vadovą, jo rengimą, informacijos apie jį teikimą ir reklamą susijusiems suinteresuotiesiems subjektams.

EFISC techninis komitetas peržiūri ir atnaujina dokumentus, kad šie atitiktų teisinius reikalavimus, gerosios patirties pokyčius ir technologinius laimėjimus. Šis procesas vyksta bendradarbiaujant su Europos sektorių organizacijų pašarų saugos darbo grupėmis.

EFISC valdyba teikia nurodymus kasdienio valdymo skyriui ir techniniam komitetui ir prižiūri bei tvirtina atliktą darbą.

Valdymo skyriaus, techninio komiteto, EFISC valdybos ir EFISC bendrosios asamblėjos nariai atrenkami pagal jų kompetenciją ir patirtį pašarinių žaliavų saugos srityje.

## 2.4. Reikalavimų netaikymas

Gali būti, kad tam tikri šiame vadove nustatyti reikalavimai ūkio subjektui netaikomi. Jeigu ūkio subjektas atliko rizikos vertinimą, kuriuo įrodyta, kad reikalavimas yra netaikytinas ir (arba) neaktualus, šio reikalavimo galima netaikyti. Turi būti sudarytos sąlygos susipažinti su rizikos vertinimo išvadomis ir jos turi būti patvirtintos dokumentais. Minėtų reikalavimų netaikymas jokiu būdu negali būti priežastimi nesilaikyti Europos ir nacionaliniuose teisės aktuose nustatytų pašarų saugos reikalavimų.

## 2.5. Ūkio subjekto registracija

Pašarinių žaliavų ūkio subjektas visus savo kontroliuojamus ūkio subjektus, vykdančius veiklą bet kuriame pašarinių žaliavų gamybos etape, registruoja pagal Reglamento (EB) Nr. 183/2005 reikalavimus.

## 2.6. Apibrėžtys, vartojamos šiame vadove

Vadove ir jo prieduose vartojamos toliau išvardytos apibrėžtys:

### 2.6.1. Teisinės apibrėžtys

a) šiame dokumente:

**Partija –** nustatomas pašarų kiekis, kuriam būdingos vienodos savybės, pavyzdžiui, kilmė, rūšis, pakuotės tipas, pakuotojas, siuntėjas arba ženklinimas; kalbant apie gamybos procesą – vienos gamybos įmonės naudojant vienodus gamybos parametrus pagamintas produkcijos vienetas arba keletas tokių vienetų, pagamintų vienas po kito ir saugomų kartu (Reglamentas (EB) Nr. 767/2009).

**Ūkio subjektas –** pašarų verslo vienetas (Reglamentas (EB) Nr. 183/2005).

**Pašaras** – medžiaga arba produktas, įskaitant priedus, perdirbtas, perdirbtas iš dalies arba neperdirbtas, skirtas šerti gyvulius per burną (Reglamentas (EB) Nr. 178/2002).

**Pašarų priedai** – medžiagos, mikroorganizmai ar preparatai, išskyrus pašarines žaliavas ir premiksus, sąmoningai dedami į pašarus ar vandenį visų pirma tam, kad atliktų vieną arba daugiau toliau nurodytų funkcijų:

* palankiai veiktų pašarų savybes;
* palankiai veiktų gyvulininkystės produktų savybes;
* palankiai veiktų dekoratyvinių žuvų ir paukščių spalvą;
* patenkintų gyvūnų mitybos poreikius;
* palankiai veiktų gyvulininkystės produkcijos padarinius aplinkai;
* palankiai veiktų gyvulininkystės produkciją, gyvūnų produktyvumą ar gerovę, visų pirma paveikdami skrandžio ir žarnyno florą ar pašarų virškinamumą, arba
* turėtų kokcidiostatinį ar histomonostatinį poveikį.

(Reglamentas (EB) Nr. 1831/2003 ir Reglamentas (EB) Nr. 183/2005)

**Pašarų verslas** – pelno siekianti arba nesiekianti viešoji ar privačioji įmonė, vykdanti bet kokią su pašarų auginimu, gamyba, perdirbimu, saugojimu, vežimu ir paskirstymu susijusią veiklą, įskaitant gamintoją, gaminantį, perdirbantį arba saugojantį jo paties ūkio gyvūnams skirtus pašarus (Reglamentas (EB) Nr. 178/2002 su pakeitimais). Žr. „Gamybos, perdirbimo ir paskirstymo etapai“.

**Pašarų ūkio subjektas** – fiziniai arba juridiniai asmenys, atsakingi už tai, kad jų kontroliuojamame maisto versle būtų garantuotai laikomasi maisto produktus / pašarus reglamentuojančių įstatymų reikalavimų. (Reglamentas (EB) Nr. 178/2002 su pakeitimais). Žr. „Pašarų verslas“.

**Pašarų higiena** – priemonės ir sąlygos, būtinos norint užtikrinti rizikos valdymą ir pašarų tinkamumą gyvūnams, atsižvelgiant į šių pašarų numatomą vartojimą (Reglamentas (EB) Nr. 183/2005).

**Pašarinės žaliavos** – įvairūs natūralūs, švieži arba apdoroti augaliniai ar gyvūniniai produktai, kurie pirmiausia yra skirti gyvūnų mitybos poreikiams tenkinti, ir pramoniniu būdu perdirbti šie produktai bei organinės ir neorganinės medžiagos su pašarų priedais arba be jų, skirti gyvūnams tiesiogiai šerti arba juos perdirbus ar ruošiant kombinuotuosius pašarus, arba kaip premiksų užpildas (Reglamentas (EB) Nr. 767/2009).

**Pirmas pateikimas rinkai** – pradinis pašarinės žaliavos pateikimas Europos Sąjungos rinkai po jos pagaminimo arba pašarinės žaliavos importas (Reglamentas (EB) Nr. 1831/2003 su pakeitimais).

**Maistas (arba maisto produktas)** – medžiaga arba produktas, perdirbtas, perdirbtas iš dalies arba neperdirbtas, kurį žmogus nurys arba pagrįstai tikimasi, kad nurys.

„Maistas“ – tai ir gėrimas, kramtomoji guma ar kuri nors kita medžiaga, įskaitant vandenį, apgalvotai įdėta į maistą jį gaminant, ruošiant ar apdorojant.

Į „maisto“ sąvoką neįeina: pašarai; gyvi gyvūnai, nebent jie būtų paruošti pateikti rinkai žmonėms vartoti; augalai prieš nuimant derlių; vaistai; kosmetika; tabakas ir jo produktai; narkotinės ir psichotropinės medžiagos; liekanos ir teršalai (Reglamentas (EB) Nr. 178/2002).

**Pavojus** – maisto grandinėje esanti biologinė, cheminė ar fizinė medžiaga, galinti sukelti neigiamą poveikį sveikatai (Reglamentas (EB) Nr. 178/2002).

**Ženklinimas** – žodžių, duomenų, prekių ženklų, prekių rūšių pavadinimų, iliustruojamosios medžiagos arba simbolių priskyrimas pašarui, pateikiant šią informaciją bet kurioje laikmenoje, kurioje daroma nuoroda į tokį pašarą arba kuri pridedama prie tokio pašaro, pavyzdžiui, ant pakuotės, talpyklos, pranešime, etiketėje, dokumente, ant žiedo, antkaklio arba internete, įskaitant šios informacijos pateikimą informaciniais tikslais (Reglamentas (EB) Nr. 767/2009).

**Ūkio subjektas**– žr. „pašarų ūkio subjektas“.

**Pateikimas rinkai** – maisto arba pašarų laikymas parduoti, įskaitant siūlymą parduoti arba kurį nors kitą jo perdavimo būdą, nemokamai ar už pinigus, ir pats pardavimas, paskirstymas bei kitos jo perdavimo formos (Reglamentas (EB) Nr. 178/2002).

**Pagalbinės perdirbimo medžiagos** – bet kokios medžiagos, kurios pačios nevartojamos kaip pašaras, tačiau kurios sąmoningai naudojamos perdirbant pašarus ar pašarines žaliavas ir turinčios technologinę paskirtį apdorojimo ar perdirbimo proceso metu, per kurį galutiniame produkte gali susidaryti nenumatytų, tačiau technologiškai neišvengiamų tų medžiagų ar jų produktų liekanų, jeigu tos liekanos neturi neigiamos įtakos gyvūnų sveikatai, žmonių sveikatai ar aplinkai ir neturi jokio technologinio poveikio paruoštam pašarui (Reglamentas (EB) Nr. 1831/2003).

**Rizika** – neigiamo poveikio sveikatai tikimybė ir to poveikio stiprumas, sukeliantis pavojų (Reglamentas (EB) Nr. 178/2002).

**Rizikos vertinimas** – moksliškai pagrįstas procesas, susidedantis iš keturių elementų: pavojaus nustatymo, pavojaus apibūdinimo, poveikio vertinimo ir rizikos apibūdinimo (Reglamentas (EB) Nr. 178/2002).

**Gamybos, perdirbimo ir paskirstymo etapai**– bet kuris etapas, įskaitant importą, nuo pirminio maisto pagaminimo imtinai iki jo saugojimo, vežimo, pardavimo arba pateikimo galutiniam vartotojui imtinai ir atitinkamais atvejais pašarų importavimas, auginimas, gamyba, saugojimas, vežimas skirstymas, pardavimas ir tiekimas (Reglamentas (EB) Nr. 178/2002).

**Atsekamumas**– galėjimas visuose gamybos, perdirbimo ir paskirstymo etapuose surasti arba atsekti maisto produktą, pašarą, maistui skirtą gyvūną arba į maistą ar pašarą skirtą ar numatytą dėti medžiagą (Reglamentas (EB) Nr. 178/2002).

[**⮌**](#Content)

**Nepageidaujamos medžiagos –** bet kokia gyvūnų pašarams skirtame produkte ar ant jo esanti medžiaga ar produktas, išskyrus patogenines medžiagas, kurie kelia potencialią grėsmę gyvūnų ar žmonių sveikatai arba aplinkai ir gali turėti neigiamą poveikį gyvulininkystės produkcijai (Direktyva 2002/32/EB).

b) šiame dokumente terminai „jei reikia“, „jei tinkama“, „lygiavertis“ ir „pakankamas“ atitinkamai reiškia – jei reikia, jei tinkama šio vadovo tikslams siekti ar lygiavertes ir pakankamas priemones ar būdus šio kodekso tikslams siekti (Reglamentas (EB) Nr. 852/2004 su pakeitimais).

### 2.6.2. Kitos apibrėžtys

Šiame dokumente:

**Kalibravimas** – įrodymas, kad tam tikro instrumento ar prietaiso pateikiami rezultatai patenka į numatytas ribas, palyginti su rezultatais, gautais pagal nuorodą ar atsekamą standartą, skirtą atitinkamam matmenų diapazonui.

**Tikrinimas / kontrolė** – būklė, kai laikomasi tinkamų procedūrų ir paisoma kriterijų (*Codex Alimentarius*).

**Valymas vietoje –** surinktos įrangos valymas jos buvimo vietoje.

**Patirties kodeksas** – dokumentas, kuriame apibrėžti pašarų higienos principai, būtini norint užtikrinti pašarų saugą gyvūnams ir tuo pačiu gyvūninių produktų, skirtų vartoti žmonėms, saugą.

**Teršalai** – bet kokia pašalinė biologinė, cheminė medžiaga ar kitos medžiagos, kurios sąmoningai nededamos į maistą ar pašarą bei gali pakenkti maisto ir (arba) pašarų saugai ar tinkamumui (*Codex Alimentarius* su pakeitimais).

**Tarša** – teršalų patekimas ar atsiradimas maiste / pašaruose arba maisto / pašarų aplinkoje (*Codex Alimentarius* su pakeitimais).

**Kontrolės priemonė** – bet koks veiksmas ar veikla, kurių gali būti imamasi siekiant apsisaugoti nuo pašarų / maisto saugai kylančių pavojų, juos panaikinti arba sumažinti iki priimtino lygio (*Codex Alimentarius* su pakeitimais).

**Taisomasis veiksmas** – bet koks veiksmas, atliekamas siekiant pašalinti nustatytos neatitikties ar kitos nepageidaujamos situacijos priežastį (ISO 22000:2005).

**Kryžminė tarša** – medžiagos ar produkto užteršimas per kitą medžiagą arba produktą.

**Kontrolės priemonė** – bet koks veiksmas ar veikla, kurių gali būti imamasi siekiant apsisaugoti nuo pašarų / maisto saugai kylančių pavojų, juos panaikinti arba sumažinti iki priimtino lygio (*Codex Alimentarius* su pakeitimais).

**Kritinė riba** – kriterijus, skiriantis tai, kas priimtina, nuo to, kas nepriimtina (*Codex Alimentarius*).

**Pašarų sauga** – aukšto lygio garantija, kad pašarai ar pašarinės žaliavos, jei bus ruošiamos ar vartojamos taip, kaip numatyta, nepakenks nei ūkio gyvūnams, nei galutiniam vartotojui. Visame kodekse žodis „sauga“ vartojamas ta pačia reikšme kaip sąvoka „pašarų sauga“.

**Proceso schema** – sisteminis etapų ar veiksmų, atliekamų gaminant tam tikrą maisto ar pašarų vienetą, sekos atvaizdas (*Codex Alimentarius* su pakeitimais).

**RVASVT (rizikos veiksnių analizės ir svarbiųjų taškų valdymo sistema)** – sistema, kuria naudojantis nustatomi, įvertinami ir kontroliuojami pašarų saugai kylantys pavojai (*Codex Alimentarius* su pakeitimais).

**Pavojų analizė** – procesas, kurio metu renkama ir įvertinama informacija apie pavojus, sąlygas, leidžiančias jiems atsirasti; taip nusprendžiama, kurie pavojai yra grėsmingi pašarų saugai, todėl turėtų būti įtraukti į RVASVT planą (*Codex Alimentarius*).

**Atvežama žaliava** – bendrasis terminas žaliavoms, atvežamoms gamybos grandinės pradžioje, įvardyti.

**Tarpinis produktas** – bet kuri medžiaga, kurią ūkio subjektas perdirba prieš gaudamas galutinį produktą.

**Gamyba** – visos operacijos, apimančios žaliavų gavimą, pašarinių žaliavų perdirbimą, pakavimą, perpakavimą, ženklinimą, perženklinimą, kokybės kontrolę, išleidimą, laikymą, platinimą ir atitinkamą kontrolę.

**Veiksmų BTP**

**Būtinoji veiksmų programa**

**BTP –** atlikus pavojų analizę nustatyta programa, kuri būtina siekiant kontroliuoti tikimybę, kad pavojų pašarų ir (arba) maisto saugai kelianti medžiaga pateks į produktus arba produktų perdirbimo aplinką ir (arba) jie bus užteršti arba ši medžiaga išplis (ISO 22000:2005 su pakeitimais).

**Planas** – jame apibrėžiami tikslai ir procesai, užtikrinantys, kad gauti rezultatai atitiks ūkio subjekto taikomos kokybės bei saugos politikos nuostatus.

**BTP**

**Būtinoji programa –** esminės pašarų ir (arba) maisto produktų saugos sąlygos ir veiksmai, būtini, kad visoje pašarų ir (arba) maisto grandinėje būtų užtikrinta higieniška aplinka, tinkama saugiems galutiniams produktams ir saugiems gyvūnams šerti skirtiems pašarams ir (arba) vėliau žmonėms vartoti skirtiems maisto produktams gaminti, tvarkyti ir tiekti. Gali būti vartojami kiti panašūs terminai, įvardijantys BTP. Pavyzdžiui, terminai „geroji gamybos patirtis (GGP)“, „geroji žemės ūkio patirtis (GŽŪP)“ ir „geroji higienos patirtis (GHP)“. (ISO 22000:2005 su pakeitimais).

**Procedūra** – tam tikras būdas vykdyti veiklą ar procesą (ISO 9000:2005).

**Kokybė –** turimųjų požymių visumos atitikties reikalavimams laipsnis (ISO 9000:2005).

**Žaliava** – bet kokia žaliava, naudojama pašarinių žaliavų gamybos procese.

**Įrašas –** dokumentas, kuriame pateikti pasiekti rezultatai arba atliktų darbų įrodymai (ISO 9000:2005).

**Reikalavimas –** poreikis ar lūkestis, kuris yra pareikštas, visuotinai numanomas ar privalomas (ISO 9000:2005).

**Perdarymas** – veiksmas, kuris atliekamas siekiant, kad neatitinkantis produktas atitiktų reikalavimus (ISO 9000:2005).

**Sauga**– žr. „pašarų sauga“.

**Galiojimo laikas**– nustatytas laikotarpis, kurį produktas visiškai atitinka savo specifikacijas, jei yra laikomas tinkamai.

**Parašas** – įgaliotojo asmens rašytinis patvirtinimas arba elektroniniu būdu, kontroliuojant prieigą, atliekamas patvirtinimas.

**Specifikacija**– dokumentas, kuriame pateikti reikalavimai (ISO 9000:2005).

**Patvirtinimas** – įrodymo, kad kontrolės priemonės bus veiksmingos, pateikimas (ISO 22000:2005).

**Patikra** – patvirtinimas, peržiūrint objektyvius įrodymus, kad nustatyti reikalavimai įvykdyti (ISO 22000:2005).

**Rašytiniai dokumentai** – popieriniai spausdinti dokumentai. Juos gali pakeisti elektroninės, fotografinės ir kitokios duomenų apdorojimo sistemos, naudojamos tam, kad duomenys būtų tinkamai saugomi numatytą laikotarpį (archyvuojami) ir būtų lengvai prieinami teisėta forma.

# 3. PAŠARŲ SAUGOS VALDYMO SISTEMOMS KELIAMI REIKALAVIMAI

[**⮌**](#Content)

Bet kuri ūkio subjekto naudojama pašarų saugos valdymo sistema turi būti pagrįsta keturiomis toliau pateiktomis pagrindinėmis nuostatomis.

1. Organizacijos viduje ir tarp pradinės ir galutinės maisto grandinės grandžių turi būti užtikrinamas sąveikus dalijimasis informacija.
2. Valdymo sistemos pamatu turi tapti dėmesys procesui ir klientui.
3. Būtinoji programa turi padėti kontroliuoti tikimybę, kad pašarų produktams pavojus kils dėl darbo aplinkos, pašarų gamybos proceso savybių, dedamų ir atvežamų žaliavų, darbuotojų higienos ir kryžminės taršos nuo kitų produktų. Šios gerosios gamybos patirties taikymas apima pašarų higienos reikalavimus, apibrėžtus ES reglamente (Nr. 183/2005/EB) ir susijusiuose tekstuose. Būtinoji programa nustatoma, įgyvendinama ir prižiūrima reguliariai, vadovaujantis gerosios higienos patirties nuostatomis.
4. RVASVT (rizikos veiksnių analizės ir svarbiųjų valdymo taškų) sistema turi būti efektyviai įgyvendinama, realizuojama, fiksuojama dokumentuose ir prižiūrima. RVASVT sistema, skirta pašarinių žaliavų gamybai, turėtų atsižvelgti į septynis principus, pateiktus *Codex Alimentarius* dokumente. Pavojų vertinimas yra naudingas nustatant visus svarbius pavojus, iš jų kai kuriuos galima valdyti įgyvendinant būtinąją programą (BTP ir (arba) BTVP), o kitus – kontroliuoti pasitelkiant RVASVT sistemoje nustatytus konkrečius svarbiuosius valdymo taškus.

RVASVT ir būtinoji programa dinamiškai susijusios.

Pirmiau išvardytas pamatines nuostatas galima sujungti, sukuriant vieną valdymo sistemą, kaip reikalaujama pagal ISO 22000:2005 nuostatas.

# 4. VALDYMO SISTEMA

## 4.1. Vadovybės atsakomybė

### 4.1.1. Vadovybės įsipareigojimai, atsakomybė ir politika

Vadovybė (nuo aukštesniosios iki žemesniosios grandies vadovų) įsipareigoja laikytis vadovo nuostatų ir taip padėti užtikrinti pašarų produktų saugą.

Vadovybė užtikrina, kad atsakomybė ir įgaliojimai būtų apibrėžti, užfiksuoti dokumentuose ir perduodami organizacijos viduje.

Vadovybė:

a) sukuria pašarų saugos politiką, užtikrina, jog tikslai yra nustatyti, ir apie politiką informuoja organizacijos viduje;

b) užtikrina, kad apibrėžti tikslai ir politika atitiktų šio vadovo nuostatas ir teisės aktų reikalavimus;

c) apibrėžia ir dokumentais įformina pašarų saugos valdymo sistemos taikymo sritį, nurodant produktų kategorijas, gamybos vietas ir (arba) perdirbimo linijas ir pagal rangos sutartis atliekamus darbus, kuriems taikoma sistema;

d) nustato visas kitas vietoje vykdomas susijusias veiklos rūšis, dėl kurių gali kilti pavojus pašarinių žaliavų gamybai;

e) užtikrina, kad būtų įdiegta krizių valdymo sistema ir apibrėžta atsakomybė.

Vadovybės paskirti darbuotojai prisiima apibrėžtą atsakomybę ir įgaliojimus:

a) nustatyti ir registruoti visas problemas, susijusias su produkto sauga ir ūkio subjekto pašarų saugos valdymo sistema;

b) imtis taisomųjų priemonių ir kontroliuoti bet kurią tokią problemą;

c) imtis veiksmų, kad būtų išvengta neatitikčių, susijusių su produkto sauga.

### 4.1.2. RVASVT grupės vadovas: atsakomybė, įgaliojimai ir ryšiai

Vadovybė paskiria RVASVT grupės vadovą, kuris, nepaisydamas kitų įsipareigojimų, organizuoja RVASVT grupės darbą, prisiima atsakomybę ir įgaliojimus:

1. užtikrinti, kad pašarų saugos valdymo sistema būtų sukurta, taikoma, prižiūrima ir atnaujinama pagal šio vadovo ir teisės aktų reikalavimus;

b) tiesiogiai organizacijos vadovybei pranešti apie valdymo sistemos veiksmingumą ir tinkamumą;

c) rengti atitinkamus mokomuosius seminarus ir kursus RVASVT komandos nariams.

RVASVT grupės vadovas yra vadovybės atstovas arba turi tiesioginius valdymo įgaliojimus.

Vadovybė suteikia reikiamus išteklius pašarų saugos valdymo sistemai sukurti, įgyvendinti, prižiūrėti, atnaujinti ir kontroliuoti. Reikalingos tinkamos komunikacijos priemonės, kad RVASVT grupė (vadovas) būtų informuojama apie svarbius produktų ar procesų pokyčius.

### 4.1.3. Valdymo apžvalga

Vadovybė dokumentuose fiksuoja, kokiomis patikros priemonėmis užtikrinama, kad pašarų saugos valdymo sistema būtų veiksminga. Tai apima procesų, kurie įrodo produktų atitiktį, planavimą, įgyvendinimą ir stebėseną. Stebėsenos procesai apima matavimo veiksmų rinkimą, duomenų analizę ir, jei svarbu, priemones sistemos veiksmingumui pagerinti.

Dokumentuose užfiksuota procedūra apibrėžia struktūrą (-as), kurios leidžia atpažinti ir valdyti taisomuosius veiksmus, įskaitant:

1. neatitikties priežasties analizę;
2. taisomojo veiksmo apibrėžimą;
3. veiksmo atlikimo stebėjimą;
4. jei reikia, veiksmo efektyvumo patikrą.

Reikalingi visų pirmiau išvardytų etapų įrodymai, pavyzdžiui, susirinkimų įrašai ar protokolai.

Kasmet vadovybė peržiūri pašarų saugos valdymo sistemos įgyvendinimą, veiksmingumą ir tinkamumą, įvertindama:

1. veiksmus, kurių imtasi po ankstesnių valdymo peržiūrų;
2. vidaus ir išorinio audito rezultatus;
3. RVASVT patikros rezultatus;
4. skundus ir kitą grįžtamąją informaciją, gautą iš klientų;
5. pagrindinių taisomųjų ir prevencinių veiksmų atlikimą;
6. pokyčius, kurie galėjo paveikti pašarų saugos valdymo sistemos patvirtinimą.

Peržiūros išvadose pateikiama:

1. išvados dėl pašarų saugos valdymo sistemos įgyvendinimo, veiksmingumo ir patvirtinimo;
2. veiksmai ir tikslai, norint patobulinti pašarų saugos valdymo sistemą.

Peržiūros įrašai yra lengvai prieinami.

## 4.2. Išteklių valdymas

### 4.2.1. Rūpinimasis ištekliais

Vadovybė nustato ir suteikia būtinus išteklius, kad visa veikla, kuriai taikomas šis vadovas, būtų vykdoma taip, kad būtų užtikrintas pašarinių žaliavų saugumas.

Pašarinių žaliavų verslo įmonėse turi pakakti darbuotojų, turinčių įgūdžių ir kvalifikaciją darbui tam tikrų produktų gamybos srityje.

Vadovybė pasirūpina reikiama ir tinkamai parengta infrastruktūra, darbo aplinkos įranga, gamybos vietomis ir įrengimais. 4.2.2.

### 4.2.2 Žmogiškieji ištekliai

#### 4.2.2.1 Organizacinė schema

Vadovybė sukuria organizacinę schemą. Atsakomybė už pašarų saugą fiksuojama dokumentuose ir atnaujinama.

#### 4.2.2.2 Kompetencija, sąmoningumas ir švietimas

Visi darbuotojai, atliekantys darbus, kurie turi poveikį pašarų saugai, yra kompetentingi, baigę atitinkamus mokomuosius kursus, parengti, turi įgūdžių ir patirties pagal pareiginę instrukciją. Pareiginės instrukcijos bus pateiktos atsakingiesiems darbuotojams. Mokymo programas reikia reguliariai peržiūrėti ir atnaujinti, kai tai būtina.

Vadovybė:

1. pareiginėje instrukcijoje nurodo ir aiškiai apibrėžia būtinus įgūdžius bei kompetenciją darbuotojų, kurių veikla turi įtakos pašarų saugai.
2. suteikia būtinų žinių ir (arba) parengia darbui pagal pareiginę instrukciją, kad būtų užtikrinti ir palaikomi šie būtini įgūdžiai, taip pat supažindina su RVASVT principais;
3. užtikrina, kad už pašarų saugos procesų stebėseną atsakingi darbuotojai būtų mokomi tinkamų stebėsenos būdų ir veiksmų, kurie būtini sutrikus šių procesų kontrolei;
4. įvertina pirmiau paminėtų veiksmų efektyvumą;
5. užtikrina, kad darbuotojai suvoktų savo individualių veiksmų svarbą užtikrinant pašarų saugą;
6. užtikrina, kad darbuotojai suvoktų veiksmingo bendravimo būtinybę;
7. kaupia reikiamus įrašus apie viso darbuotojų, turinčių įtakos pašarų saugai, mokymą, parengimą, įgūdžius ir patirtį.

#### 4.2.2.3 Darbuotojų higiena

Vadovybė įgyvendina dokumentais įformintą darbuotojų higienos programą, parengtą remiantis rizikos vertinimu; šie reikalavimai taip pat taikomi lankytojams ir rangovams.

Vadovybė:

1. užtikrina, kad darbuotojų higienai skirta įranga būtų aiškiai ir tinkamai nurodyta, įrengta bei prižiūrima;
2. ten, kur būtina, pateikia tinkamą darbinę aprangą, pavyzdžiui, apsauginius drabužius ir avalynę, rūpinasi, kad ji būtų higieniška;
3. nustato taisykles, kad vietoje negalima rūkyti ir valgyti / gerti; jei būtina, tam numato atskiras vietas;
4. nustato rašytines procedūras, pagal kurias, nustačius arba įtarus tokią medicininę būklę, dėl kurios galėtų kilti pavojus pašarinių žaliavų saugai, būtų imamasi atitinkamų veiksmų;
5. užtikrina, kad lankytojai ir rangovai laikytųsi reikalavimų dėl higienos, lankydamiesi / dirbdami vietoje.

### 4.2.3 Infrastruktūra ir darbo aplinka

Vadovybė suteikia išteklių infrastruktūrai, reikalingai, kad būtų užtikrinta atitiktis pašarų saugos valdymo sistemos reikalavimams, sukurti ir prižiūrėti.

#### 4.2.3.1 Pagrindiniai reikalavimai

Produktų atitikčiai užtikrinti vadovybė pasirūpina, kad būtų sukurta tinkama darbo aplinka, atitinkanti vietos, nacionalines ir Europos taisykles bei šiame vadove nustatytus reikalavimus.

#### 4.2.3.2. Pakrovimo, laikymo, gamybos zonoms ir kitiems su pašarinėmis žaliavomis susijusiems įrenginiams keliami reikalavimai

Kad būtų išvengta taršos, kryžminės taršos ir bet kokio iš esmės neigiamo poveikio pašarų saugai, vadovybė pasirūpina, kad patalpos ir įrenginiai būtų tinkamai suplanuoti, suprojektuoti bei sukonstruoti ir būtų tinkamo dydžio.

Vadovybė užtikrina, kad būtų laikomasi toliau nurodytų reikalavimų.

1. **Gamyklos prieigos**

Gamyklos aplinkoje palaikoma tvarka ir švara. Reikėtų įdiegti sistemą, kuria būtų užtikrinama, kad gyvūnai neterštų aplinkos. Teritorijos prieigos bus kontroliuojamos, kad į gamybos, laikymo ir krovos zonas nepatektų leidimo neturintys asmenys.

Vadovybė atsižvelgia į tai, kiek gamyklos aplinka ir netoliese vykdoma veikla gali neigiamai paveikti pašarinių žaliavų saugą. Imamasi nuo galimų taršos šaltinių apsisaugoti skirtų priemonių, jos įforminamos dokumentais.

1. **Pastatai**

Vadovybė pasirūpina, kad pastatai būtų tinkamai suremontuoti, atitiktų savo paskirtį ir juos būtų galima patikrinti.

1. **Grindys, sienos, antžeminė įranga ir lubos**

Grindys, sienos, antžeminė įranga ir lubos yra suprojektuotos, sukonstruotos ir jų apdaila atlikta taip, kad:

1. atitiktų gamybos reikalavimus;
2. būtų išvengta taršos;
3. nesikauptų nešvarumai;
4. būtų sumažinta kondensacija;
5. ten nesidaugintų nepageidaujami mikroorganizmai;
6. nuo jų nekristų įvairios dalelės;
7. jas būtų patogu valyti.
8. **Sausinimo įranga**

Sausinimo įranga turi būti tinkama šiam tikslui; ji turi būti suprojektuota ir sukonstruota taip, kad būtų išvengta taršos pavojaus.

1. **Durys ir langai**

Durys, langai ir kitos angos turi būti sukonstruotos taip, kad pro jas nepatektų kenkėjai, drėgmė ir pašalinės medžiagos. Jeigu langus galima atidaryti, reikėtų įrengti nuo kenkėjų apsaugančias tvoras. Durys ir langai turi būti suprojektuoti taip, kad juos būtų patogu valyti. Durys laikomos uždarytos.

1. **Apšvietimas**

Įrenginiai ir gamybos zonos turi būti pakankamai ryškiai apšviesti, kad darbuotojai galėtų vykdyti savo veiklą ir atlikti su pašarų sauga susijusias pareigas laikydamiesi higienos reikalavimų. Esant taršos dėl įtrūkimų pavojui, apšvietimo įranga turi būti nedūžtanti.

1. **Ventiliacija ir aspiracija**

Siekiant išvengti garų, kondensacijos ir dulkių pertekliaus, patalpose užtikrinama pakankama ventiliacija ir aspiracija.

#### 4.2.3.3. Įranga

Vadovybė turi pasirūpinti, kad gamybos įranga būtų padėta, sukonstruota, įrengta ir prižiūrima taip, kad tiktų saugių pašarinių žaliavų gamybai. Įranga naudojama ir laikoma taip, kad būtų kuo labiau sumažinta pašarų saugos rizika.

Kai taikytina, įranga turi būti laikoma toliau nuo sienų, kad ją būtų paprasta naudoti, valyti bei prižiūrėti ir būtų išvengta kenkėjų antplūdžio.

### 4.2.4. Stebėsenos, matavimo ir dozavimo prietaisų kontrolė

Vadovybė užtikrina, kad stebėsena ir matavimas būtų atliekami pagal dokumentuose užfiksuotas procedūras. Kai būtina užtikrinti patikimus rezultatus, matavimo ir dozavimo įranga:

1. kalibruojama arba tikrinama nurodytais intervalais, remiantis rizikos vertinimu arba prieš naudojimą, ir tai daroma pagal matavimo standartus, nurodytus tarptautiniuose arba nacionaliniuose matavimo standartuose. Jeigu atlikus rizikos vertinimą nustatytas pavojus pašarų saugai, dozavimo prietaisai kalibruojami bent kartą per metus. Jei nėra jokių standartų, nurodomas kalibravimo ar tikrinimo pagrindas;
2. reguliuojama arba vėl nustatoma, kaip reikalinga;
3. apibūdinama, kad būtų galima nustatyti kalibravimo būklę;
4. jei įmanoma, ji apsaugoma nuo reguliavimo, kuris anuliuotų matavimo rezultatą;
5. saugoma nuo pažeidimo ir gedimų tvarkant, prižiūrint bei laikant.

Be to, vadovybė įvertina ir užfiksuoja ankstesnių matavimo rezultatų pagrįstumą, kai paaiškėja, jog įranga neatitinka reikalavimų. Vadovybė imasi tinkamų veiksmų. Kalibravimo ir tikrinimo rezultatai bei įrašai saugomi.

### 4.2.5. Priežiūra

Priežiūros veikla negali turėti neigiamo poveikio pašarų saugai.

Ūkio subjektas pasirūpina planine priežiūra gamykloje. Įgyvendinama įmonės priežiūros programa, pagal kurią užtikrinama įrenginių ir įrangos priežiūra. Saugomi įrašai apie atliktus darbus.

Kai tai taikoma, naudotina sąlyčiui su maistu tinkama alyva.

Atlikus priežiūros darbus ir prieš pradedant gamybos veiklą, turėtų būti taikoma procedūra, skirta gerajai higienos patirčiai užtikrinti.

### 4.2.6. Valymas, dezinfekcija ir sanitarija

Vadovybė nustato dokumentais įformintą valymo programą. Programos veiksmingumas turi būti įrodomas.

Reikia užtikrinti, kad visos vidinės ir išorinės zonos, pastatai, reikmenys ir įranga būtų švarūs bei geros būklės, kad veiktų taip, kaip numatyta, ir būtų išvengta taršos.

Įranga turi būti suprojektuota taip, kad ją būtų patogu valyti rankiniu būdu arba atlikti valymą vietoje (VV).

Pašarinėms žaliavoms transportuoti, laikyti, perkelti, tvarkyti ir sverti naudojami konteineriai bei įranga yra švarūs.

Reikalingas kalendorinis planas, kuriame nurodomas būdas, naudojamos medžiagos, valymo dažnumas ir užduotims priskirti tikslai. Valymo metodai pasirenkami pagal medžiagų, kurias reikia pašalinti, pobūdį. Kompetentingas asmuo patikrins, ar tinkamai laikomasi valymo tvarkaraščio. Prireikus bus apsvarstyta galimybė atlikti cheminę dezinfekciją.

Naudojamos valymo ir dezinfekavimo priemonės atitinka savo paskirtį, yra patvirtintos, prireikus – tinkamos sąlyčiui su maistu, ir jas leidžiama naudoti naudojimo šalyje. Medžiagos laikomos atskirai, pagal gamintojo pateiktą (-as) instrukciją (-as), yra aiškiai paženklintos ir tinkamai naudojamos, kad būtų išvengta produktų užteršimo.

Valymo prietaisai atitinka savo paskirtį, yra prižiūrimi ir saugomi, kad būtų išvengta taršos rizikos.

### 4.2.7. Kenkėjų kontrolė

Vadovybė parengia rašytinį kenkėjų kontrolės planą, kuriame pateikiamas periodinių tikrinimo darbų aprašas. Plano veiksmingumas įrodomas ir pagrindžiamas dokumentais.

Kalendorinis planas įgyvendinamas zonas, reikmenis ir įrangą apžiūrint tokiu būdu ir taip dažnai, kaip numatyta, naudojant pesticidus, fumigantus ar spąstus, paisant užduočiai priskirtų įsipareigojimų.

Kenkėjų kontrolės priemonės tinka ir atitinka konkrečiam tikslui nustatytas vietos taisykles, yra naudojamos ir laikomos vadovaujantis gamintojo pateiktomis instrukcijomis, yra aiškiai paženklintos, laikomos atskirai nuo atvežamų ir pašarinių žaliavų ir tinkamai naudojamos, kad būtų išvengta atvežamų ir pašarinių žaliavų taršos.

Žemėlapyje pažymimos spąstų ir masalų vietos.

RVASVT plane atsižvelgiama į taršos pavojų, iškylantį apkrėtus ar naudojant pesticidus.

Išsipylusios medžiagos ir dulkės išvalomos, kad neatsirastų kenkėjų.

Jei gali patekti kenkėjų, išoriniai atveriami langai, stoge esančios ventiliacinės angos ar ventiliatoriai, jei yra, uždengiami tinkleliais nuo vabzdžių. Išorinės atveriamos durys, kai nėra naudojamos, yra uždarytos arba uždengtos tinkleliu.

Kenkėjų kontrolės rezultatai yra kasmet atliekamos valdymo peržiūros dalis.

### 4.2.8. Atliekų kontrolė

Ūkio subjektas kontroliuoja atliekas ir žaliavas, kuriose teršalų ir kitų pavojingų medžiagų kiekis yra kenksmingas. Jos šalinamos tinkamu būdu, kad būtų apsisaugota nuo pašarinių žaliavų taršos.

Kai būtina, norint apsisaugoti nuo tokių pavojingų medžiagų:

a) jos turi būti šalinamos taip, kad būtų išvengta taršos;

b) atliekos turi būti laikomos uždarytuose arba uždengtuose konteineriuose, nurodytose atliekų kaupimo zonose;

d) atliekų konteineriai turi būti aiškiai pažymėti;

e) atliekos šalinamos pagal vietines taisykles ir taip, kad nebūtų paveikta įranga bei pakenkta pašarinių žaliavų saugai.

### 4.2.9. Vandens, garų ir oro tiekimas

Pašarinėms žaliavoms gaminti pirmą kartą ir pakartotinai naudojami vanduo, garai ir oras visuose etapuose yra tinkamos kokybės. Vadovybė privalo užtikrinti, kad vanduo, garai arba oras, naudojami pašarinių žaliavų gamyboje, būtų saugūs gyvūnams.

Vadovybė turi įtraukti vandenį, katile naudojamas chemines medžiagas, garus ir orą į rizikos vertinimą.

## 4.3. Veiklos taisyklės

### 4.3.1. Bendroji dalis

Visus gamybos procesus vadovybė vykdo vadovaudamasi šiuo vadovu.

### 4.3.2. Atvežamoms žaliavoms keliami reikalavimai

Vadovybė turėtų būti ypač atidi ir užtikrinti, kad atvežamos žaliavos atitiktų ES bei nacionalinius teisės aktus ir šiame vadove nurodytus reikalavimus.

Perkant ir tvirtinant atvežamas žaliavas, turėtų būti taikoma tikrinimo atvežant programa.

Pagal EFISC taikymo sritį atvežamos žaliavos perkamos maistinėms medžiagoms arba pašarinėms žaliavoms gaminti.

Į dokumentais įformintą **tikrinimo atvežant programą** įtraukiami šie elementai:

1. produkto specifikacijoje aprašoma atvežama žaliava, kurią ketinama pirkti ([žr. 6.4 dalį](#Incoming_materia_specification));
2. bus atliktas rizikos vertinimas (žr. [6 skyrių](#HACCP_system) ir atitinkamą sektoriaus dokumentą);
3. apibrėžiami analitinės stebėsenos (mėginių atrankos, dažnumo, tikrinimo) reikalavimai (žr. [6 skyriuje](#HACCP_system), [4.4.3](#INspection_sampling_analysis)dalyje ir sektoriaus dokumente pateiktus būtinuosius reikalavimus);
4. bus atliekama mėginių atranka ir analizė (žr. [4.4.3](#INspection_sampling_analysis)dalį);
5. turėtų būti atlikta ir dokumentais pagrįsta atitikties patikra;
6. prireikus, remiantis nustatytais faktais, imamasi būtinų taisomųjų veiksmų (žr.[4.4.4](#Control_non_conforming_product)dalį);
7. saugomi įrašai apie visus svarbius analizės ir stebėsenos rezultatus ir apie būtinuosius veiksmus, kurių imtasi po šio įvertinimo;
8. stebėsenos rezultatai bus panaudoti peržiūrint rizikos vertinimą.

#### Pašarinių žaliavų gamyboje naudojamos pagalbinės perdirbimo medžiagos ir priedai

Atvežamos žaliavos (pagalbinės perdirbimo medžiagos, priedai) perkamos perdirbtoms pašarinėms žaliavoms gaminti.

Atvežamos žaliavos gali būti gaunamos iš toliau nurodytų šaltinių.

1. **Patikrintas šaltinis** (pageidautinas variantas)

Pageidautina, kad produktas būtų įsigytas iš patikimo šaltinio, laikantis vieno iš atitinkamų [Europos vadovų](http://ec.europa.eu/food/food/animalnutrition/feedhygiene/guide_goodpractice_en.htm) reikalavimų.

Gamintojas įgyvendina tikrinimo atvežant programą (žr. [4.3.2](#Incoming_materials_requirements)dalį).

1. **Nepatikrintas šaltinis**

Atvežamos žaliavos perkamos iš nepatikrinto šaltinio. Gamintojas tampa pradine pašarų grandinės grandimi, o įvežimo kontrolės (angl. *gate keeper*) procedūra tampa būtinuoju reikalavimu (Žr. [4.3.2.2](#Gatekeeper_protocol) dalį).

#### 4.3.2.2 Įvežimo kontrolės protokolas (iš nepatikrinto šaltinio gaunamos pagalbinės perdirbimo medžiagos ir priedai)

Pirkdamas medžiagas iš nepatikrinto šaltinio, gamintojas:

1. kiekvieno pirkinio atveju parengia dokumentų rinkinį. Į dokumentų rinkinį bus įtraukti šie dokumentai:
   * + sutartis su tiekėju. Į sutartį bus įtraukti atvežamoms žaliavoms, jų laikymui ir transportavimui keliami reikalavimai ([4.3.9](#storage) ir [4.3.10](#Transport) dalys);
     + gamintojas įgyvendina tikrinimo atvežant programą (žr. [4.3.2](#Incoming_materials_requirements)dalį);
     + auditų, jeigu taikytina, atliktų remiantis rizikos vertinimu, rezultatai.

Dokumentų rinkinys turi būti parengtas prieš pristatant pirmąsias prekes.

1. vykdyti atvežamų žaliavų kontrolę pagal tikrinimo atvežant planą ir atlikti atrankinius mėginių tyrimus (žr. [4.3.2](#Incoming_materials_requirements) ir [4.4.3](#INspection_sampling_analysis)dalis);
2. įtraukti tiekėją į tiekėjo vertinimą.

### 4.3.3. Atvežamų žaliavų tvarkymas

[**⮌**](#Content)

Vadovybė užtikrina, kad kiekviena į įmonę patenkanti partija būtų atskirai užregistruota, nurodant partijos numerį, visą produkto pavadinimą, gavimo datą ir gautą kiekį. Bus atliktas pirmasis vizualinis ir fizinis žaliavos patikrinimas. Apie visus pažeidimus pranešama už tai atsakingam padaliniui, *pvz.*, kokybės kontrolės padaliniui.

Turi būti numatyta gaunamų žaliavų gavimo ir laikymo procedūra. Reikalingi įrašai apie silosinės ištuštinimą, jei tai atliekama.

Atvežamos žaliavos turėtų būti tikrinamos pagal tikrinimo atvežant programą (žr. [4.3.2](#Incoming_materials_requirements)dalį).

Atvežamų žaliavų mėginiai (pakankamas jų kiekis) turėtų būti išsaugoti taikant gamintojo iš anksto nustatytą procedūrą, kad būtų užtikrintas atsekamumas. Mėginiai turi būti laikomi sandariai, jie turi būti paženklinti, kad būtų paprasta atpažinti; mėginius reikia laikyti tokiomis sąlygomis, kad mėginio sudėtis neįprastai nepasikeistų ar neatsirastų priemaišų. Jie turi būti saugomi visu tos pašarinės žaliavos pateikimo rinkai laikotarpiu (žr. [4.4.3](#INspection_sampling_analysis) dalį).

### 4.3.4. Kryžminės taršos prevencinės priemonės

Ūkio subjektas įgyvendina programą, kuria siekiama užkirsti kelią kryžminei taršai, ją kontroliuoti ir nustatyti, kad būtų sumažinta pašarų užteršimo kitais produktais rizika.

### 4.3.5. Taršos prevencinės priemonės

Ūkio subjektas naudoja programą taršai aptikti, taršos prevencijai ir kontrolei. Joje yra numatytos priemonės, leidžiančios išvengti fizinės, cheminės ir mikrobiologinės taršos. Gamyklos aplinka, įrenginiai ir įranga yra sukonstruoti, prižiūrimi ir eksploatuojami taip, kad būtų kuo labiau sumažinta taršos galimybė.

### 4.3.6. Pagalbinės perdirbimo priemonės ir technologiniai priedai

Ūkio subjektas privalo užtikrinti, kad pagalbinių perdirbimo priemonių ar (technologinių) priedų naudojimas neturėtų neigiamo poveikio pašarų saugai ir atitiktų Reglamento (EB) Nr. 68/2013 dėl pašarinių žaliavų katalogo bei Reglamento (EB) Nr. 1831/2003 dėl priedų, skirtų naudoti gyvūnų mityboje, reikalavimus.

[***⮌***](#Content)

### 4.3.7. Perdarymas

Vadovybė imasi perdarymo, kad užtikrintų atitiktį pašarinių žaliavų saugos, atsekamumo ir reglamentavimo nuostatams.

Perdarymo patvirtinimas ir taikymas (pavyzdžiui, išbrokavus, klientams grąžinus ar išpylus) atliekamas naudojant RVASVT sistemą. Perdaryti produktai, kurie nėra patvirtinti naudoti pagal numatytą paskirtį, tvarkomi kaip reikalavimų neatitinkantys produktai ir, jeigu tampa atliekomis, turėtų būti tvarkomi pagal atliekų šalinimo procedūras (žr.[4.2.8](#Waste_control) dalį), nebent juos nutariama panaudoti pramonėje.

### 4.3.8. Pašarinių žaliavų gamyba

Vadovybė užtikrina, kad darbo instrukcijos bus prieinamos:

* 1. skirtingi gamybos etapai vykdomi pagal rašytines procedūras, kuriose numatytas svarbiųjų taškų apibrėžimas, kontrolė ir stebėsena gamybos proceso metu;
  2. tai apima procedūras, skirtas perdavimo rizikai.

Vadovybė planuoja ir vykdo gamybos bei paslaugų priežiūrą kontroliuojamomis sąlygomis. Gamybos zonos kontroliuojamos taip, kad į jas nepatektų neįgaliotieji darbuotojai.

### 4.3.9. Paruoštos pašarinės žaliavos

Kai taikytina, vadovybė turėtų pateikti tokią informaciją:

* 1. kiekviena pašarinė žaliava turi rašytinį apibūdinimą (žr.[6.4](#Incoming_materia_specification) dalį);
  2. kiekvienas produktas turi unikalų pavadinimą ar kodą;
  3. kiekviena partija paženklinama unikalia atpažinimo priemone (tai gali būti kodų derinys) tam, kad vėliau ją būtų galima atpažinti ir atsekti; ženklinimas atitinka atitinkamus su pašarais susijusius ES teisės aktus.

Prieš išvežant, visos pašarinės žaliavos turėtų būti patikrintos pagal rašytines procedūras, siekiant užtikrinti, kad jos atitinka specifikaciją; iš kiekvienos partijos paimamas tinkamo dydžio išsaugoti skirtas mėginys, kuris turi būti saugomas visu tos pašarinės žaliavos pateikimo rinkai laikotarpiu, bet ne trumpiau kaip tris mėnesius;

* 1. mėginiai turi būti sandariai uždaryti, paženklinti ir laikomi taip, kad neįprastai nepakistų.

Jeigu pašarinės žaliavos neatitinka reikalavimų ir todėl nepatenka į apyvartą dėl bet kokios su produkto sauga susijusios priežasties, būtina užregistruoti jų šalinimą, paskirties vietą arba grąžinimą pašarinių žaliavų gamintojui.

### 4.3.10. Laikymas

[**⮌**](#Content)

Vadovybė kontroliuoja ir dokumentais įformina visą su atvežamų žaliavų, pagalbinių perdirbimo medžiagų, atliekų, reikalavimų neatitinkančių medžiagų ir pašarinių žaliavų laikymu susijusią veiklą, kad šiuos produktus būtų galima lengvai atpažinti, užtikrinti jų kontrolę, kuo labiau apsaugoti nuo gedimo ir išvengti kryžminės taršos.

Laikymą reglamentuojančios taisyklės:

* 1. atvežamos žaliavos aiškiai identifikuojamos ir laikomos tinkamai suprojektuotose vietose, kurios yra tam pritaikytos ir prižiūrimos siekiant užtikrinti tinkamas laikymo sąlygas ir taip kontroliuoti taršos riziką ir galimą kenksmingų organizmų patekimą; supakuotos žaliavos laikomos tinkamoje pakuotėje;
  2. pašarinės žaliavos aiškiai identifikuojamos ir saugomos švarioje ir tinkamoje vietoje;
  3. cheminės medžiagos (plovikliai, pesticidai, alyva, techniniai produktai), kurie nėra skirti naudoti pašarinių žaliavų gamyboje, aiškiai identifikuojami ir laikomi atskirai ir saugiai;
  4. atliekos ir reikalavimų neatitinkančios medžiagos aiškiai identifikuojamos ir laikomos atskirai;
  5. tokiu atveju, kai saugojimo įrenginyje yra reikalavimų neatitinkantis produktas, jis bus tvarkomas pagal [4.4.4](#Control_non_conforming_product) dalį. Ištuštinus saugojimo įrenginį, bus patikrinta, ar jis švarus, ir tai įforminta dokumentais, ir tik tada į jį bus patalpintas naujas produktas (žr.[4.2.6](#Cleaning) dalį);
  6. prireikus, siekiant užtikrinti, kad medžiagos būtų naudojamos tinkama eilės tvarka ir pagal nustatytą galiojimo laiką, taikomos konkrečios atsargų rotacijos sistemos;
  7. jeigu gamintojas naudojasi išorės laikymo paslaugomis, pageidautina, kad tai būtų patikrintas paslaugų teikėjas, atitinkantis [Europos javų, aliejinių ir baltymingų augalų rinkimo, laikymo, prekybos ir vežimo gerosios higienos patirties gairių](http://ec.europa.eu/food/food/animalnutrition/feedhygiene/guide_goodpractice_en.htm) reikalavimus.

Jeigu taip nėra, į sutartį įtraukiami visi šiame vadove laikymui taikomi reikalavimai;

* 1. ūkio subjektas kontroliuoja užsakomuosius darbus.

### 4.3.11. Transportavimas

#### 4.3.11.1. Bendrieji transportavimo reikalavimai

Nesupakuotų arba supakuotų pašarinių žaliavų transportavimas keliais, upėmis, geležinkeliu ar jūra turėtų būti tinkamai kontroliuojamas, kad būtų užtikrinta atitiktis šio vadovo ir teisiniams pašarinių žaliavų transportavimo reikalavimams ir taip užtikrinta, kad klientas gautų saugų produktą.

Nesvarbu, kokie transportavimo būdai naudojami, transporto rangovo ir vežėjo atsakomybė yra užtikrinti, kad transportavimui naudojama transporto priemonė ir įranga atitiktų pašarų saugos reikalavimus.

Žmonėms ar gyvūnams kenksmingos priemaišos gali liestis su galutiniu produktu. Reikia imtis priemonių siekiant užtikrinti, kad produktai būtų kraunami ir transportuojami tinkamai, ir taip būtų kuo labiau sumažinta produktų cheminės, mikrobiologinės ir (arba) fizinės taršos rizika.

Remdamasis rizikos vertinimu, ūkio subjektas turi pagrįstais laiko tarpais atlikti priemonių, kurių imtasi, veiksmingumo vertinimą.

#### 4.3.11.2. Supakuotų pašarinių žaliavų transportavimas

Vadovybė užtikrina, kad, transportuojant pašarines žaliavas sandariose talpyklose ir pakuotėse, rizikos vertinimuose būtų atsižvelgiama į visus galimus pavojus ir užtikrinama, kad, taikant kontrolės priemones, būtų vykdoma veiksminga taršos rizikos prevencija. Jeigu ūkio subjektas naudojasi išorės vežėjo paslaugomis supakuotoms pašarų sudedamosioms dalims transportuoti, šis išorės vežėjas neprivalo būti patikrintas.

#### 4.3.11.3. Nesupakuotų pašarinių žaliavų transportavimas

Vadovybė užtikrina, kad siūlomos naudoti transporto priemonės būtų tinkamos pašarinėms žaliavoms transportuoti, ir taiko toliau nurodytas bendrąsias taisykles:

1. prieš pradedant krovimo darbus, transporto priemonei ir krovinių skyriams tikrinti turi būti įgalioti kvalifikuoti darbuotojai ir (arba) paskirtas prižiūrėtojas;
2. turi būti sudarytos sąlygos susipažinti su įrašais apie ankstesnius tris krovinius (kiekvienam krovinių skyriui), krovinių skyrių patikrą ir prireikus apie visus atliktus valymo darbus;
3. informaciją apie atitinkamus saugos reikalavimus, susijusius su nesupakuotų produktų transportavimu sausumos ar vandens transportu, ir nustatytus darbo ir tikrinimo metodus galima rasti tarptautinės pašarų transportavimo duomenų bazės ([IDTF](http://www.icrt-idtf.com/en/index.php)) svetainėje. Apsilankykite svetainėje, kurioje pateikiama informacija apie tai, kurie produktai priskiriami kurioms pašarų saugai kylančių pavojų kategorijoms, ir nurodomos atitinkamos būtinos valymo ir (arba) dezinfekavimo priemonės;
4. krovinių skyrius yra tuščias, švarus, jame nėra pašalinių kvapų, jeigu reikia, sausas ir išvalytas nuo galimų teršalų, likusių po ankstesnių krovinių ar valymo darbų. Jeigu taip nėra, reikia imtis valymo ir (arba) dezinfekavimo priemonių;
5. tvarkymo įranga yra švari ir atitinka savo paskirtį;
6. krovinių skyrius turi būti aiškiai identifikuotas ir paženklintas. Jeigu transporto priemonėje yra skirtingi krovinių skyriai, į kuriuos pakrauti skirtingi produktai, kiekvienas skyrius turi būti aiškiai identifikuotas ir paženklintas;
7. imamasi priemonių, kad būtų išvengta kryžminės taršos;
8. remdamasis rizikos vertinimu, vežėjas krovinių skyrius uždengia nuo lietaus ir kitų teršalų;
9. atitikties kontrolės rezultatai, taip pat neatitikties atvejai ir taisomieji veiksmai turi būti registruojami ir įforminami dokumentais;
10. kad būtų užtikrintas atsekamumas, registruojami visi susiję duomenys (žr.[4.4.2](#Traceability) dalį „Atsekamumas“).

|  |
| --- |
| Jeigu krovinių skyrius nuolat naudojamas toms pačioms pašarinėms medžiagoms vežti (vadinamoji specializuota transporto priemonė), leidžiama įvertinti, koks valymo dažnumas, remiantis rizikos vertinimu, būtų tinkamas tų konkrečių pašarų sudedamųjų dalių atveju. |

#### 4.3.11.4. Transportavimas keliais

Pašarinės žaliavos gali būti transportuojamos tokiais būdais:

1. **Ūkio subjektui priklausanti kelių transporto priemonė**

Ūkio subjektas veiklą vykdo pagal apibrėžtą procedūrą, kuria užtikrinama, kad transportavimo veikla atitiktų šio kodekso reikalavimus (žr. [4.3.11.1 dalį](#Transport), [4.3.11.2](#Transport_packed_feedmaterials) ir [4.3.11.3](#Transport_bulk_feedmaterials) dalis.

1. **Klientui priklausanti kelių transporto priemonė**

Jeigu už platinimą arba transportavimą atsako klientas, ūkio subjektas turi imtis pagrįstų atsargumo priemonių, kad būtų išvengta galimų pavojų ir galimos pašarinių žaliavų taršos.

Jeigu prieš atliekant krovimo darbus aptinkamas pažeidimas, ūkio subjektas susisiekia su klientu ir gauna iš jo raštišką krovimo leidimą.

1. **Subrangovo vykdomas transportavimas keliais**

Kai pašarinių žaliavų transportavimą vykdo subrangovas, ūkio subjektas naudoja patikrintą transporto priemonę, atitinkančią [Europos javų, aliejinių ir baltymingų augalų rinkimo, laikymo, prekybos ir vežimo gerosios higienos patirties gairių](http://ec.europa.eu/food/food/animalnutrition/feedhygiene/guide_goodpractice_en.htm) reikalavimus.

Šalyje, kurioje nėra patikrinto vietos vežėjo, vežėjas pasirenkamas pagal tai, ar jis atitinka aprašytus produktų saugos užtikrinimo ir patikimumo kriterijus (žr.[4.3.10.1](#Transport) bei 4.3.10.2 dalis ir [4.5.1](#Supplier_relationship) dalį „Bendradarbiavimas su tiekėjais“).

Ūkio subjektas savo reikalavimus dėl transportavimo turi perduoti vežėjui; šie reikalavimai pagrindžiami dokumentais.

1. **Kliento užsakytas transportavimas vandens keliais ir geležinkeliu**

Jeigu už platinimą arba transportavimą atsako klientas, ūkio subjektas turi imtis pagrįstų atsargumo priemonių, kad būtų išvengta galimų pavojų ir galimos pašarinių žaliavų taršos (žr. [4.3.11.1](#Transport), [4.3.11.2](#Transport_packed_feedmaterials) ir [4.3.11.3 dalis](#Transport_bulk_feedmaterials)).

Jeigu prieš atliekant krovimo darbus aptinkamas pažeidimas, ūkio subjektas susisiekia su klientu ir gauna iš jo raštišką krovimo leidimą.

1. **Subrangovo vykdomas transportavimas vandens keliais ir geležinkeliu**

Kai subrangovas vykdo pašarinių žaliavų transportavimą vandens keliais ir geležinkeliu, ūkio subjektas naudoja pagal vieną iš pripažintų sistemų patvirtintą transporto priemonę, išskyrus atvejus, kai klientas sutinka, kad būtų naudojama nepatvirtinta transporto priemonė (informaciją apie atitinkamas pripažintas sistemas rasite [3 priede](#Recognised_schemes)).

Šalyje, kurioje nėra patvirtinto vietos vežėjo, vežėjas pasirenkamas pagal tai, ar jis atitinka aprašytus produktų saugos užtikrinimo ir patikimumo kriterijus (žr.[4.3.11.1](#Transport), [4.3.11.2](#Transport_packed_feedmaterials) bei [4.3.11.3](#Transport_bulk_feedmaterials) dalis ir [4.5.1](#Supplier_relationship) dalį „Bendradarbiavimas su tiekėjais“).

Ūkio subjektas savo reikalavimus dėl transportavimo turi perduoti vežėjui; šie reikalavimai pagrindžiami dokumentais.

#### 4.3.11.5. Vandens ir geležinkelių transporto priemonių pakrovimo tikrinimas

Transportuojant pašarines žaliavas vidaus vandens keliais, jūra ar geležinkeliu, įgaliotasis asmuo (paskirtas krovimo darbų inspektorius) privalo atlikti fizinę patikrą ir įsitikinti, ar krovinių skyriai, krovimo įranga ir procesas atitinka švaros reikalavimus (žr. [4.3.11.2](#Transport_packed_feedmaterials) dalį ir [4.3.11.4](#Transport_road) dalies a punktą).

Paskirtas inspektorius turi būti:

1. nepriklausomos inspekcijos agentūros, akredituotos pagal ISO/IEC 17020 standartą ir sertifikuotos pagal ISO 9001:2008 standartą vykdyti atitinkamą su krovinių skyrių tikrinimu (KST) ir pašarais susijusią veiklą ir veikiančios pagal tarptautiniu mastu pripažintus standartus, pvz., FOSFA ir GAFTA, paskirtas krovimo darbų inspektorius;
2. arba ūkio subjekto paskirtas inspektorius, parengtas ir kompetentingas dirbti kaip kvalifikuotas krovimo darbų inspektorius, išskyrus atvejus, kai sutartyje su klientu nurodyta kitaip.

Išsamios inspektoriaus išvados pateikiamos KST ataskaitoje.

### 4.3.12. Produktų ir procesų kūrimas

Kuriant naujus arba tobulinant esamus produktus ir procesus, būtina atsižvelgti į šiame vadove pateiktas specifikacijas. Prieš pateikiant pašarines žaliavas rinkai, būtina atlikti visų jų rizikos vertinimą.

## 4.4. Valdymo sistemos sudedamosios dalys

### 4.4.1. Dokumentams keliami reikalavimai

Vadovybė pasirūpina, kad pašarų saugos valdymo sistemos žinynas apimtų visus šio vadovo aspektus. Visi dokumentai ir įrašai yra lengvai prieinami atitinkamiems darbuotojams ir veiksmingai kontroliuojami. Dokumentai ir įrašai tvarkomi pagal dokumentuose užfiksuotą procedūrą.

Visi dokumentai, susiję su pašarų saugos valdymo sistemos žinynu, yra patvirtinami, nurodant versiją, ir platinami kontroliuojamu būdu. Ūkio subjektas pasirūpina sistema, kuri neleistų naudoti dubliuojamųjų dokumentų.

Nurodomi ir tvarkomi kiti pašarų saugai svarbūs dokumentai.

Įrašai visada yra atnaujinti, teisėti, aiškiai įvardyti ir atkuriami. Vadovybė nurodo visus svarbius įrašus, jų archyvavimo laikotarpį ir vietą. Archyvavimo laikotarpis negali būti trumpesnis už gaminamų produktų galiojimo laikotarpio ir dar vienerių metų sumą.

### 4.4.2. Atsekamumas

Vadovybė nustato ir įdiegia dokumentais grindžiamą atsekamumo sistemą, kad būtų galima identifikuoti iš tiesioginių tiekėjų atvežamas žaliavas, tiesioginiams klientams platinamus pašarinių žaliavų produktus, taip pat pagamintų pašarinių žaliavų produktų serijas ir jų sąsają su atvežamų žaliavų partijos numeriais arba kodais.

Atliekant perdarymą ar bet kokias perdarymo operacijas, užtikrinamas atsekamumas.

Pašarinių žaliavų pramonėje, užtikrinant atsekamumą nuo žaliavų gavimo iki pašarinių žaliavų išvežimo, turėtų būti nurodomas gamybos proceso pobūdis (tęstinis, partijomis ir t. t.).

Atsekamumo sistema apima bent:

1. tiekėjų ir klientų duomenis:
2. atvežamų ir išvežamų žaliavų kodus ar partijas; pusiau pagamintus produktus, pakuotes ir chemines medžiagas;
3. talpyklų, silosinių ir naudojamos įrangos skaičių;
4. taikomus gamybos ir visus su veikla susijusius dokumentus;
5. veiksmų ir kontrolės laiką;
6. kiekybę ir srautą.

**Apskritai visi įrašai, kurių reikalaujama dėl atsekamumo, turi būti laikomi 5 metus pagal atitinkamus ES teisės aktus, tiksliau Reglamentą Nr. 178/2002, jo 11, 12, 14, 17, 18, 19 ir 20 straipsnių įgyvendinimo vadovą, REGLAMENTĄ (EB) NR. 178/2002 DĖL BENDRŲJŲ MAISTO PRODUKTUS REGLAMENTUOJANČIŲ ĮSTATYMŲ ir (arba) nacionalines nuostatas.**

Įrašai, susiję su atsekamumu, visada yra atnaujinti, teisėti, aiškiai įvardyti ir atkuriami. Vadovybė nurodo visus svarbius įrašus, jų archyvavimo laikotarpį ir vietą.

Atvežamų žaliavų ir pašarinių žaliavų mėginiai turi būti saugomi visu tos pašarinės žaliavos pateikimo rinkai laikotarpiu. Mėginiai turi būti laikomi tinkamose, sandariose, paženklintose talpyklose, jie turi būti šalinami kontroliuojamu būdu. Laikymo sąlygos turi būti tokios, kad mėginiams nebūtų pakenkta ir jie nebūtų pažeisti.

Įrašai turi būti tvarkomi taip, kad būtų lengvai prieinami; turi būti daromi įrašai apie pašarinių žaliavų gamybą, platinimą ir naudojimą, kad būtų galima skubiai atsekti pašarinių žaliavų tiesioginį šaltinį bei sužinoti kitus tolesnius gavėjus, jei aptinkamas žinomas ar galimas neigiamas poveikis vartotojo sveikatai.

Vadovybė tikrina atsekamumo procedūrų tinkamumą, tam kartą per metus turi būti atliekami atsekamumo, pradedant nuo gaunamų žaliavų, ir atsekamumo, pradedant nuo išsiųstų žaliavų, bandymai. Šie bandymai dokumentuojami ir įvertinama, ar nereikia jų tobulinti.

### 4.4.3. Tikrinimas, mėginių ėmimas ir analizė

Vadovybė yra įdiegusi dokumentais grindžiamą, produktų ir pavojų, metodų, tikrinimo dažnumo, kvalifikacijos ir atsakomybės kontrolei vykdyti bei patikroms atlikti skirtą tikrinimo, mėginių ėmimo ir analizės sistemą.

Tokia sistema yra tinkama medžiagoms ir produktams, kuriuos ketinama tirti. Vadovybė akivaizdžiai atsižvelgia į informaciją, gaunamą iš įvairių šaltinių, pavyzdžiui, atitinkamų Europos ir nacionalinių teisės aktų ir tarptautinių gairių, pirminės gamybos priežiūros programų [RASFF](https://webgate.ec.europa.eu/rasff-window/portal/?event=SearchForm), [EFSA](http://www.efsa.europa.eu/en/efsahow/rapractice.htm), sektoriaus organizacijų ir tiekėjų surinktus duomenis.

a) Stebėsena ir kontrolė

Vadovybė parengia stebėsenos planą, grindžiamą rizikos vertinimu, kuriame atsižvelgta į tai, kaip dažnai ir kaip stipriai kiekvienas konkretus produktas užteršiamas kiekvienu konkrečiu teršalu kiekviename gamybos etape, ir į ankstesnės analizės rezultatus. Remiantis rezultatais, bus nustatytas atliekamos konkrečios analizės dažnumas (žr.[6 skyrių](#HACCP_general_introduction)).

Pašarines žaliavas gaminanti įmonė, valdanti daugelį gamyklų, kuriose gaminamas tas pats produktas, gali, atlikdama rizikos vertinimą, naudotis ne tik savo duomenimis, bet ir kitų įmonių gamyklose atliktų analizių rezultatais.

Jeigu vadovybė neturi pakankamai informacijos ir duomenų atitinkamo produkto ir (arba) proceso stebėsenos planui nustatyti, ji taiko konkrečiam sektoriui skirto dokumento atitinkamame priede suformuluotus būtinuosius stebėsenos reikalavimus. Ši priemonė taikytina ne ilgiau kaip vienus metus. Šiam laikotarpiui pasibaigus, parengiamas pakankamais duomenimis ir rizikos vertinimu pagrįstas stebėsenos planas.

Jeigu galima įrodyti, kad tam tikras parametras nėra susijęs su didele rizika, mėginių ir analizių skaičius gali būti sumažintas. Kita vertus, jeigu iš analizės rezultatų matyti padidėjusi rizika, reikia didinti mėginių ir analizių skaičių ir imtis reikiamų priemonių priežastims pašalinti.

Stebėsenos procedūros sistemingai paskirstytos per visus metus.

Stebėsenos planas bus peržiūrimas bent kartą per metus.

Esant teršalų pertekliui, atitinkamas produktas bus laikomas reikalavimų neatitinkančiu produktu (žr. [4.4.4](#Control_non_conforming_product) dalį „Reikalavimų neatitinkantys produktai“).

Pateikus prašymą, stebėsenos duomenis gali rinkti atitinkamos Europos sektoriaus organizacijų darbo grupės pašarų klausimais. Su dalyviais bus anonimiškai pasidalyta bendros sektoriaus stebėsenos rezultatais.

\* Specialūs dioksinų ir dioksinų tipo PCB kiekių riebaluose ir aliejuje stebėsenos reikalavimai nustatyti atitinkamame FEDIOL sektoriaus dokumento priede ir [peržiūrėtame FEDIOL pašarų sudėtyje esančių augalinių riebalų ir aliejaus saugos nuo dioksinų ir dioksinų tipo PCB patirties kodekse.](http://www.fediol.eu/web/codes%20of%20practice/1011306087/list1187970091/f1.html)

\*\* Specialūs salmonelių kiekių aliejiniuose augaluose, iš kurių sėklų spaudžiamas aliejus, stebėsenos reikalavimai nustatyti [FEDIOL salmonelių kontrolės patirties kodekse](http://www.fediol.eu/data/fediol_09COD142_FINAL_0228.pdf).

\*\*\* Specialūs aflatoksinų B1 kukurūzuose stebėsenos reikalavimai nustatyti [„Starch Europe“](http://www.efisc.eu/data/1385127646EFISC-%20Code%20of%20good%20practice%20aflatoxin%20monitoring%20version%201.0.pdf) aflatoksinų B1 kiekių kukurūzuose ir iš jų gautuose šalutiniuose kukurūzų produktuose (pašarinėse žaliavose) stebėsenos gerosios patirties kodekse.

b) Pradinis gamybos proceso patvirtinimas

Vadovybė patikrina, ar gamybos procesas yra saugus, kad užtikrintų paruoštų pašarinių žaliavų saugą (žr. 6.11 ir 6.12 dalis).

Jeigu gamybos procesas patenka už nustatytų kritinių ribų, vadovybė, siekdama patikrinti proceso ir produkto saugą, imasi būtinų taisomųjų veiksmų ir atlieka intensyvią mėginių iš kiekvienos partijos ėmimo ir analizės procedūrą atitinkamoms pavojingoms medžiagoms nustatyti. Atlikus patikrinimą, stebėsenos dažnumas nustatomas, kaip nurodyta a punkte „Stebėsena ir kontrolė“.

#### 4.4.3.1. Mėginių ėmimas

Už mėginių ėmimą atsakingas asmuo yra gerai susipažinęs su mėginių ėmimu, gamybos procesu ir pašarinių žaliavų sauga. Mėginių ėmėjas bus parengtas atlikti šią funkciją pagal [4.2.2.2 dalies](#Competency) reikalavimus. Konkrečiau kalbant, mėginių ėmėjas bus parengtas taikyti atitinkamus ISO ir (arba) GAFTA ir (arba) FOSFA mėginių ėmimo metodus, taip pat laikytis atitinkamuose sektorių kodeksuose apibrėžtų mėginių ėmimo reikalavimų (žr. 4.3.3 dalį).

Mėginių ėmimo procedūros pritaikomos taip:

1. atvežamų, pusiau paruoštų ir paruoštų pašarinių žaliavų mėginių ėmimas:

* siekiant kontroliuoti atvežamų žaliavų, pusiau paruoštų ir paruoštų pašarinių žaliavų atitiktį reikalavimams, mėginių ėmimo metodas turi deramai atitikti visos serijos savybes;
* mėginių ėmimo dažnumas ir metodas bus nustatyti remiantis rizikos vertinimu ir atitinkamais ES ar nacionaliniais reikalavimais;
* mėginio tūris yra pakankamas tolesniems tyrimams atlikti. Mėginys paženklinamas, užplombuojamas ir įregistruojamas, kad jį būtų patogu identifikuoti;

1. mėginių ėmimas vidaus stebėsenos tikslais

* siekiant patikrinti kitų kontrolės priemonių tinkamumą, mėginių ėmimo metodas ir dažnumas nustatomi atsižvelgiant į tikėtiną šių kontrolės priemonių veiksmingumą.

Imant mėginius, bus imtasi veiksmų, kad būtų išvengta taršos.

Mėginiai bus tinkamai pašalinti, kad būtų išvengta pašarinių žaliavų taršos.

#### 4.4.3.2. Analizės dažnumas

Konkrečios analizės dažnumas nustatomas pagal rizikos vertinimo rezultatus, atsižvelgiant į susijusią riziką, galimą poveikį ir atitinkamus teisės aktų reikalavimus (žr.[6 skyrių](#HACCP_system)).

Visi su mėginiais susiję duomenys ir analizių rezultatai bus įforminti dokumentais, su jais bus susipažinta ir apie juos bus informuota organizacijos viduje.

#### 4.4.3.3. Laboratorija ir metodai

Jeigu pašarinių žaliavų saugos laboratorinė analizė atliekama vietoje, laboratorija akredituojama pagal ISO/IEC 7025 standartą vykdyti atitinkamą veiklą ir taikyti atitinkamus metodus arba metodo tinkamumas ir jo taikymas patvirtinami pagal atitinkamą standartą, taip pat dalyvaujama tarplaboratoriniuose kvalifikacijos tikrinimuose, atliekamuose pagal ISO/ IEC 17043 standartą, atliekamas atitikties vertinimas laikantis bendrųjų kvalifikacijos tikrinimo reikalavimų.

Tais atvejais, kai analizę atlieka subrangovai, taip pat kai atliekama tokia pašarinių žaliavų saugos analizė, kuriai atlikti pagal įstatymą reikalinga akredituota laboratorija ir suderintų metodų taikymas, analizę atliekanti laboratorija turėtų būti akredituota pagal ISO 17025 standartą vykdyti atitinkamą veiklą ir taikyti atitinkamus metodus. Jeigu nėra suderinto metodo, galima taikyti patvirtintą metodą.

|  |  |  |  |  |
| --- | --- | --- | --- | --- |
| **1 lentelė. Stebėsenos proceso schema**  Nustatyta remiantis RVASVT ir kartu taikomais būtinaisiais stebėsenos reikalavimais. Pavojai pagal produktą ir procesą nurodyti sektorių dokumentuose – rizikos vertinimuose | | | | |
|  | 2. Atvežamų žaliavų kontrolė | 3. Perdirbimo kontrolė | 4. Galutinio produkto kontrolė | 5. Laikymo ir pristatymo kontrolė |
| Pirminė gamyba | Atvežamos žaliavos | Patikra  Perdirbimas | Galutinis produktas  Galutinis produktas | Saugus naudoti produktas klientui |
|  |  | Su maisto sauga susiję klientų skundai | Proceso patikra |  |
| Šaltiniai, iš kurių renkama informacija:   * Pirminės gamybos priežiūros programos * Geografinis regionas * RASFF informacija * Sektorius (FEDIOL, „Starch Europe“, EBB) * Tiekėjai * Kita | * Produktų specifikacijos * SVT ir BTVP apibrėžiamos remiantis rizikos vertinimu * Tikrinimo atvežant programa * Įvežimo kontrolės protokolas * Stebėsenos programa (teršalai) * Nuolatinė stebėsena (procesas) * Patikrų dažnumas nustatomas pagal būtinuosius stebėsenos reikalavimus bei rizikos vertinimą * Kvalifikuotai atliekamas mėginių ėmimas * Taisomieji veiksmai | * Proceso kontrolė – apibrėžti parametrai – kritinės ribos * SVT ir BTVP apibrėžiamos remiantis rizikos vertinimu * Stebėsenos programa (teršalai) * Nuolatinė stebėsena (procesas) * Kvalifikuotai atliekamas mėginių ėmimas * Taisomieji veiksmai * Jeigu procesas patenka už apibrėžtų kritinių ribų, produkto ir proceso saugai patikrinti reikia atlikti intensyvią mėginių ėmimo ir analizės procedūrą | * Produktų specifikacijos * SVT ir BTVP apibrėžiamos remiantis rizikos vertinimu * Stebėsenos programa (teršalai) * Patikrų dažnumas nustatomas pagal būtinuosius stebėsenos reikalavimus bei rizikos vertinimą * Kvalifikuotai atliekamas mėginių ėmimas * Proceso saugos (pakartotinis) patvirtinimas ir (arba) patikra * Taisomieji veiksmai * Teisiniai reikalavimai – produkto išleidimas užtikrinus, kad jis atitinka reikalavimus | * Kontroliuojamos laikymo sąlygos * SVT ir BTVP apibrėžiamos remiantis rizikos vertinimu * Stebėsenos programa   (teršalai)   * Nuolatinė stebėsena (procesas) * Taisomieji veiksmai |
| Išorės analizei atlikti naudojamos laboratorijos ir taikomi metodai turi būti sertifikuoti pagal ISO/ IEC 17025 standartą, vidaus analizei atlikti – pagal ISO/ IEC 17025 standartą, arba turi būti taikomi pagal ISO/ IEC 17043 standartą patvirtinti metodai ir pagal jį atliekami tarplaboratoriniai tyrimai. | | | | |
| Dalijimasis informacija, patirtimi ir stebėsenos duomenimis sektorių lygmeniu | | | | |

### 4.4.4. Reikalavimų neatitinkančių produktų kontrolė

Vadovybė nustato dokumentuose fiksuojamą procedūrą, kaip dera tvarkyti produktus, neatitinkančius numatytų reikalavimų.

Procedūra turi apimti:

a) atpažinimą;

b) paveiktų partijų atskyrimą;

c) kai taikoma, produktų šalinimo priežiūrą;

d) neatitiktį lėmusios pagrindinės priežasties įvertinimą;

e) neatitikties fiksavimą dokumentuose, pagrindinės priežasties analizę, taisomuosius veiksmus ir patikrą;

f) susijusių šalių vidinės informacijos įrašų kaupimą.

Apibrėžiama atsakomybė už reikalavimus neatitinkančių produktų peržiūrą ir šalinimą.

Pašarinės žaliavos partija, kurios tarša konkrečiais teršalais viršija teisiškai nustatytas ribas, nemaišoma su kitomis pašarinės žaliavos partijomis siekiant sumažinti taršos apimtį.

Reikalavimų neatitinkantis produktas turėtų būti patikrintas pagal dokumentuose nurodytas procedūras, jam galima taikyti vieną iš šių veiksmų:

1. atmesti ir grąžinti tiekėjui;
2. perdaryti (žr. [4.3.5](#rework) dalį „Perdarymas“).
3. iš naujo suklasifikuoti (pavyzdžiui, kaip produktą, skirtą naudoti pramonei);
4. išduoti (tik ne aptikus pašarų saugos problemą);
5. išbrokuoti ir vėliau sunaikinti arba pašalinti pagal atliekų šalinimo procedūras (žr. [4.2.8](#Waste_control) dalį).

### 4.4.5. Krizių valdymas – pašalinimas ir atšaukimas iš rinkos dėl saugos priežasčių

Vadovybė taiko dokumentais įformintą pašalinimo ir atšaukimo iš rinkos procedūrą kuria užtikrinama, kad, laikantis Reglamento (EB) Nr. 178/2002 20 straipsnio reikalavimų, apie bet kokius pažeidimus, galinčius pakenkti pašarinių žaliavų saugai, būtų nedelsiant informuojami klientai ir priežiūros institucijos.

Jei vadovybė mano arba turi priežastį manyti, kad pagaminta, perdirbta ar apdirbta pašarinė žaliava neatitinka pašarų saugai keliamų reikalavimų, ji nedelsdama inicijuoja pašalinimo iš rinkos procedūras ir, jei būtina, iš naudotojų susigrąžina pašarines žaliavas, abejotiną pašarą iš rinkos bei apie tai informuoja kompetentingas institucijas.

Ūkio subjektas atlieka šiuos veiksmus:

1. pašalinimo ir atšaukimo iš rinkos procedūros fiksuojamos dokumentuose;
2. nustatomi asmenys, atsakingi už klientų ir priežiūros institucijų informavimą;
3. nustatomi asmenys, atsakingi už produkto pašalinimą ir atšaukimą iš rinkos;
4. visą parą budės kontaktinis asmuo, su kuriuo galima susisiekti krizės atveju;
5. sudaromas ir nuolat atnaujinamas visų svarbių kontaktinių asmenų (įskaitant tiekėjų, klientų ir atitinkamų institucijų) sąrašas.

Pašarinės žaliavos, kurios laikomos nesaugiomis, turi būti tvarkomos kaip reikalavimų neatitinkantys produktai (žr.[4.4.4](#Control_non_conforming_product) dalį).

Atšaukimo iš rinkos procedūras kasmet reikia išbandyti rengiant pratybas, kad būtų užtikrintas jų tinkamumas.

### 4.4.6. Vidaus auditas

Vadovybė užtikrina, kad vidaus auditas būtų atliekamas kasmet, atsižvelgiant į visus susijusius procesus, siekiant įsitikinti, kad pašarų saugos valdymo sistema:

a) yra veiksmingai įgyvendinama ir prižiūrima;

b) atitinka reglamentuojamuosius ir kitus nustatytus reikalavimus.

Vidaus auditas taip pat gali būti naudojamas siekiant nustatyti tobulintinas sritis. Vidaus audito planavimas, taip pat bet koks jo atnaujinimas po ankstesnių auditų pagrindžiamas dokumentais.

Dokumentuose užfiksuota audito procedūra turi apimti bent:

a) audito planų rengimą ir skelbimą;

b) audito taikymo sritį;

c) analizės dažnumą;

d) audito atlikimo metodus;

e) informavimą apie rezultatus ir siūlomus patobulinimus;

f) ataskaitų platinimą;

g) taisomųjų ir tolimesnių veiksmų įgyvendinimą;

h) kompetentingų auditorių pasirinkimą ir mokymą ([žr. 4.2.2.2 dalį](#Competency)).

Audito atlikimo reikalavimais užtikrinamas audito proceso objektyvumas ir nešališkumas. Auditoriai neatlieka savo pačių darbo audito.

Atliekant vidaus auditą, be kita ko, gali būti svarbi ši informacija:

1. auditoriaus darbų kontrolinis sąrašas, kurį galima rasti [EFISC svetainėje](http://www.efisc.eu/);
2. ankstesnės vidaus ir išorės audito ataskaitos;
3. ataskaitos apie veiksmus, kurių imtasi po ankstesnių auditų;
4. reikalavimų neatitinkančių pašarinių žaliavų ir susijusių taisomųjų veiksmų sąrašas.

Auditorius savo nustatytus faktus, galimas rekomendacijas ir išvadas pagrįs dokumentais ir pateiks juos vadovybei.

Vadovybė peržiūri nustatytus faktus ir užtikrina, kad būtų vykdoma būtinoji neatitikčių pašalinimo priežiūra ir būtų imtasi taisomųjų veiksmų.

## 4.5. Bendradarbiavimas su klientais ir tiekėjais

[**⮌**](#Content)

### 4.5.1. Bendradarbiavimas su tiekėjais

Paslaugų teikėjų ir atvežamų žaliavų pasirinkimas yra labai svarbus kiekvieno ūkio subjekto saugos valdymo sistemos (-ų) aspektas. Prasti tiekėjai gali lemti blogą pašarinių žaliavų kokybę ir pakenkti viso ūkio subjekto proceso saugai. Todėl visi ūkio subjektai turėtų būti ypač atidūs ir užtikrinti, kad jų tiekėjai atitiktų ūkio subjekto keliamus ir šiame vadove nurodytus reikalavimus.

Produktų ir paslaugų tiekėjų sąrašas bus nuolat atnaujinamas ir su juo bus galima susipažinti.

Pageidautina, kad ūkio subjektas naudotųsi patikrintų produktų tiekėjų ir paslaugų teikėjų paslaugomis, atitinkančiomis susijusio [Europos gerosios patirties kodekso](http://ec.europa.eu/food/food/animalnutrition/feedhygiene/guide_goodpractice_en.htm) reikalavimus.

Didelę riziką keliančių žaliavų tiekėjai kasmet turi būti įvertinami atliekant rizikos vertinimą.

Paslaugų, galinčių turėti poveikį pašarinių žaliavų saugai, pvz., laboratorijų, transportavimo ir laikymo paslaugų, teikėjai, jeigu įmanoma, įtraukiami į tiekėjų rizikos vertinimą (žr.[6 skyrių](#HACCP_system)).

### 4.5.2. Bendradarbiavimas su klientais

Ūkio subjektas užtikrina tinkamą bendradarbiavimą su klientais, kad nustatytų klientų pašarinių žaliavų saugos reikalavimus. Pašarinėms žaliavoms keliami reikalavimai bus nurodyti produkto specifikacijoje ir įtraukti į sutartį (žr. [6.4](#Incoming_materia_specification) dalį). Sutartys ir užsakymai peržiūrimi norint nustatyti, ar ūkio subjektas gali įvykdyti šiuos reikalavimus. Jei kliento reikalavimai gali turėti įtakos pašarų saugai, sutarties peržiūra turi vykti įspėjus RVASVT komandos vadovą prieš gamybą ar pristatymą.

Visi klientų skundai tiriami vadovaujantis dokumentuose užfiksuota procedūra, kuri apibrėžia skundų nagrinėjimo srautą ir atsakomybes.

Su kiekvienu skundu turi būti saugomi šie duomenys:

1. pašarinių žaliavų, dėl kurių pateiktas skundas, specifikacija, kiekis ir serijos numeris;
2. kliento įmonės pavadinimas / vardas, pavardė ir pristatymo vieta;
3. skundo detalės;
4. tyrimas, siekiant nustatyti priežastis;
5. atlikti veiksmai, kad situacija nepasikartotų;
6. atsakymas klientui.

Klientų skundai dėl pašarų saugos turi būti kaupiami taip, kad juos būtų lengva surasti atliekant RVASVT patikrą.

# 5. Būtinosios programos

Kad įdiegtų veiksmingą RVASVT sistemą, ūkio subjektas nustato būtinąją programą, kurioje, remiantis jo atlikto rizikos vertinimo rezultatais, nurodomos kontrolės priemonės.

Būtinoji programa apima bent toliau išvardytus klausimus.

Išsamesnės nuostatos pateiktos šio dokumento skyriuje „Vadovybė“,[4.2](#Resource_Management) skyriuje „Išteklių valdymas“ ir [4.3](#Operational_rules) skyriuje „Veiklos taisyklės“. Be to, išsamesnę informaciją galima rasti atitinkamų sektorių informacinių dokumentų rizikos vertinime (žr. [„Priedai“](#SECTOR_REFERENCE_DOCUMENTS)).

Tekste toliau pateikti saitai yra kryžminės nuorodos į susijusį tekstą.

## 5.1. Pastatų konstrukcija ir išdėstymas ([žr. 4.2.3.2 dalį](#Establishment_design_and_Facilities))

## 5.2. Patalpų ir darbo erdvės išdėstymas ([žr. 4.2.3.3 dalį](#Facilities_and_production))

## 5.3. Įrengimai ([žr. 4.2.3.3 dalį](#Facilities_and_production))

## 5.4. Atliekų šalinimas ([žr. 4.2.8 dalį](#Waste_control))

## 5.5. Įranga, valymas ir priežiūra ([žr. 4.2.3.4 dalį](#Equipment))

## 5.6. Atvežamų žaliavų tvarkymas ([žr. 4.3.3](#Incoming_materials), 4.5.1 dalis)

## 5.7. Taršos prevencinės priemonės ([žr. 4.3.4 dalį](#cross_contamination))

## 5.8. Valymas ir sanitarija ([žr. 4.2.6 dalį](#Cleaning))

## 5.9. Kenkėjų kontrolė ([žr. 4.2.7 dalį](#Pest_control))

## 5.10. Darbuotojų higiena ([žr. 4.2.2.3 dalį](#Personal_hygiene))

## 5.11. Darbuotojų patalpos ([žr. 4.2.2.3 dalį](#Personal_hygiene))

## 5.12. Perdarymas ([žr. 4.3.5 dalį](#rework))

## 5.13 Produktų pašalinimas ir atšaukimas iš rinkos (žr. [4.4.4](#Control_non_conforming_product) ir [4.4.5 dalis](#Crisis_management)

## 5.14. Laikymas ([žr. 4.3.9 dalį](#storage))

## 5.15. Transportavimas ([žr. 4.3.10 dalį](#Transport))

## 

## 5.16. Darbuotojų mokymas ir priežiūra ([žr. 4.2.2.2 dalį](#Human_Resources))

## 5.17. Produkto informacija ([žr. 6.4 dalį](#Incoming_materia_specification))

## 5.18 Maisto apsauga, biologinis budrumas ir biologinis terorizmas (žr. [4.1.1](#Management_commitment), [6.6 dalis](#Hazard_analysis))

# 6. RVASVT sistema

## 6.1. Bendrasis įvadas

RVASVT – rizikos veiksnių analizė ir svarbieji valdymo taškai – tai „įrankis“, padedantis ūkio subjektui atpažinti saugai kylančius pavojus bei išmatuoti riziką, susijusią su jo produktais ir procesais. Taigi sistema ūkio subjektui leidžia dokumentuose fiksuoti, kontroliuoti ir tikrinti priemonių rezultatus, kad ūkio subjektas galėtų kontroliuoti šiuos pavojus saugai.

Siekiant gaminti saugias pašarines žaliavas reikia, kad RVASVT sistema tvirtai remtųsi būtinosiomis programomis. Būtinosios programos užtikrina pagrindines aplinkos ir veikimo sąlygas, reikalingas saugių pašarinių žaliavų gamybai. Kadangi būtinosios programos gali paveikti pašarinių žaliavų saugą, jos taip pat užtikrina pašarų sveikumą ir tinkamumą vartoti. RVASVT sistemos taikymo sritis yra siauresnė, ji turi užtikrinti tik tai, kad pašarai yra saugūs vartoti. Atskirų ūkio subjektų taikomų būtinųjų programų pobūdis skiriasi, bet bendrieji principai galioja visoje Europos pašarinių žaliavų pramonėje.

Būtinosios programos yra kertinis sistemos akmuo, be jų jokia RVASVT sistema neveiks sėkmingai. Šios procedūros yra tvirtas darbo pamatas, RVASVT komandai leidžia dėmesį sutelkti į kelias svarbias sritis, kurios gali būti ignoruojamos kasdienėje programoje, bet vis tiek reikalauja specialios priežiūros.

RVASVT ir BTVP metodai (žr. ISO 22000) pagrįsti septyniais pagrindiniais principais:

1. pavojų analizės atlikimu;
2. svarbiųjų valdymo taškų (SVT) ir būtinosios veiksmų programos (BTVP) nustatymu;
3. kritinių ribų (SVT) ir veiklos standartų (BTVP) nustatymu;
4. kiekvieno SVT ir BTVP kontrolės stebėsenos sistemos sukūrimu;
5. taisomųjų veiksmų, kurių reikia imtis, jei kontrolė nepavyksta, sukūrimu;
6. procedūros, kurią atliekant tikrinama, ar visi RVASVT sistemos aspektai veikia efektyviai, sukūrimu;
7. visų procedūrų ir įrašų, įrodančių, kad RVASVT sistema veiksminga, fiksavimu dokumentuose.

## 6.2. Bendrieji reikalavimai

Ūkio subjektas kruopščiai fiksuoja dokumentuose, visapusiškai įgyvendina RVASVT sistemą, apimančią visą veiklą, numatytą taikymo srities apibrėžime. Ši taikymo sritis apima labai daug aspektų: nuo atvežamų žaliavų teisinės nuosavybės iki galutinio produkto nuosavybės perdavimo klientui.

Praktinis RVASVT taikymas ir įgyvendinimas reikalauja struktūrinio požiūrio, kuris juntamas šioje įgyvendinimo strategijoje.

## 6.3. RVASVT grupė ir grupės vadovas

RVASVT sistemą kuria ir prižiūri iš kelių disciplinų atstovų sudaryta grupė, ji turi būti atsakinga už RVASVT sistemos įsteigimą, kūrimą, priežiūrą ir peržiūras. Ši grupė turi kelių disciplinų žinių bei praktinės patirties, įgytos dirbant su pašarų saugos valdymo sistemomis. Itin svarbu, kad šią grupę visapusiškai palaikytų ūkio subjekto vadovybė, geriausia, jei šiai grupei vadovauja vadovybės atstovas. Grupės nariai kaip vienas vienetas privalo turėti nuodugnių žinių apie:

1. RVASVT principų taikymą;
2. gamybos procesus ir naudojamą įrangą;
3. produktus, atvežamas žaliavas ir su jais susijusius pavojus;
4. teisinius ir sektoriui taikomus reikalavimus.

Grupės posėdžiams pirmininkauja RVASVT grupės vadovas. Šis grupės vadovas tiesiogiai atsakingas vadovybei. RVASVT grupės posėdžiai turi vykti reguliariai. Šių posėdžių metu prieitos išvados, RVASVT grupės sudėtis ir grupės narių asmeninė kompetencija fiksuojami dokumentuose.

## 6.4. Atvežamų žaliavų ir pašarinių žaliavų specifikacijos

RVASVT sistema apima visų dabartinių ir naujų pašarinių žaliavų gamybą.

Reikalinga išsami informacija apie kiekvieną produktą norint įvertinti pavojus, kylančius proceso metu ar pristatant galutiniam naudotojui. Būtina atsižvelgti į atvežamas produktų žaliavas ir tai, kaip klientai naudos pašarines žaliavas. Tiek galutiniai produktai, tiek atvežamos žaliavos gali būti apibrėžiamos grupėmis, jei sulyginami pašarų saugos aspektai. Dėl praktinių priežasčių patariama panašius produktus grupuoti, kai tai tinkama. Tokiu atveju visos grupės žaliavos yra nurodomos atitinkamose specifikacijose.

Dokumentuose pateiktose atvežamų žaliavų specifikacijose nurodoma ši informacija:

1. pavadinimas ar kitokia identifikavimo informacija;
2. kilmė ir gamybos metodas;
3. svarbios cheminės, fizinės ir mikrobiologinės savybės, susijusios su pašarų sauga, įskaitant savybes, nustatytas atlikus pavojų analizę;
4. pakuotė (jei naudojama);
5. galiojimo laikas ir (arba) laikymo sąlygos;
6. atitinkami teisės aktai.

Dokumentuose pateiktose pašarinių žaliavų specifikacijose nurodoma ši informacija:

1. pavadinimas ar kitokia identifikavimo informacija;
2. svarbios cheminės, fizinės ir mikrobiologinės ypatybės, susijusios su pašarų sauga;
3. pakuotė (jei naudojama);
4. sudėtis;
5. ženklinimas / pretenzijos;
6. galiojimo laikas ir (arba) laikymo sąlygos;
7. taikymo nuorodos / paskirtis;
8. atitinkami teisės aktai;
9. produkto paskirtis yra nurodyta ir užfiksuota dokumentuose.

## 6.5. Informacija apie procesą

Visi procesai fiksuojami dokumentuose, pateikiant proceso schemas. Proceso schemos yra išsamios, kad RVASVT grupė galėtų atlikti kruopščią analizę. Proceso schemose turėtų būti nurodyti produktų gamybos etapai. Proceso schemoje vienas blokas turėtų žymėti proceso etapą.

Proceso schema apima:

1. gamybos, laikymo ir logistikos procesus;
2. vandens, garų, suslėgtojo oro, dujų ar bet kokių kitų medžiagų, kurios tiesiogiai liečiasi su produktu, gamybos ar apdorojimo procesus;
3. VV įrangą, jei ji gali būti kenksminga galutiniam produktui;
4. visus pagal rangos sutartį atliekamus procesus;
5. perdarymą ir (arba) tarpinį laikymą;
6. svarbias įdedamas pagalbines perdirbimo medžiagas;
7. linijos variacijas, būdingas procesui.

Schema turi būti kuo paprastesnė, aiški, vartotini nedaugiareikšmiai terminai. Jos išsamumas turi atitikti RVASVT grupės narių žinias apie procesą. Elementarus pavyzdys pateiktas toliau:

1. Įsigijimas

5. Granuliavimas

2. Gavimas

6. Išleidimas

4. Maišymas

3. Laikymas

Proceso schemos tikslumas turi būti patvirtintas *in situ*, ją tikrinant pagal savo įmonės tikrąjį darbo procesą.

Jei kryžminė tarša gali būti pavojinga, informacija apie procesą apima patalpų išdėstymo schemą, kurioje nurodyti (galutiniams) produktams, atliekoms ir darbuotojams skirti keliai, atliekų kolektorių ir darbuotojų įrangos vietos.

Visą informaciją apie procesą įrodomai patvirtina RVASVT grupė, atsižvelgdama į tikrus procesus ir patalpas.

## 6.6. Pavojų analizė

RVASVT grupė atlieka ir dokumentuose fiksuoja pavojų analizę, apimančią žaliavas ir visus gamybos etapus, kaip numatyta taikymo srities apibrėžime.

Reikia naudoti schemą kiekvieno proceso etapo galimiems pavojams atpažinti, atsižvelgiant į tam tikras etapui būdingas aplinkybes ir įvertinant:

chemines medžiagas: pesticidus, tepimo medžiagas, dioksinus, sunkiuosius metalus, valomąsias medžiagas ir t. t.;

biologines medžiagas: nepageidaujamus mikroorganizmus, pavyzdžiui, salmoneles, *E. coli*, pelėsius ir t. t.;

fizines medžiagas: svetimkūnius, pavyzdžiui, stiklą, medieną, juvelyrinius dirbinius, akmenis, metalinius daiktus ir t. t.

Pavyzdžiui, 1-o etapo metu reikia pasvarstyti „Ar man tiekiama žaliava yra gera?“.

Reikia nurodyti tiek šaltinį, tiek pavojų, pavyzdžiui: „Dėl per žemos presavimo temperatūros išlieka salmonelės.“

Taip pat rizikos vertinime bus atsižvelgta į riziką, susijusią su gamybos vieta, ir kita joje vykdoma veikla.

Kiekvienam nustatytam pavojui taikytinas priimtinas pavojaus pašarų saugai galutiniame produkte lygis bus nustatytas remiantis ES ir nacionalinių teisės aktų reikalavimais, klientų pašarų saugos reikalavimais ir kitais susijusiais duomenimis.

## 6.7. Rizikos vertinimas

Visų nustatytų pavojų rizikos lygis įvertinamas nurodant pavojaus daromo poveikio sveikatai didumą ir tikimybę, kad šis poveikis pasireikš tuo etapu, nesiimant kontrolinių priemonių (tikroji rizika). RVASVT grupė apskaičiuotus rizikos lygius palygina su iš anksto nustatytais rizikos lygiais, kad atskirtų svarbius pavojus ir nesvarbius pavojus. Dokumentuose yra užfiksuotas iš anksto nustatytas rizikos lygis, jo pagrindas, (ne)svarbių pavojų vertinimas ir apibrėžimas.

Atitinkamame sektoriaus dokumente informacija apie rizikos klasifikavimą ir galimas kontrolės priemones pateikiama pagal pavojų ir (arba) produktą ir (arba) procesą. Sektorių dokumentuose rizikos lygis nurodytas neatsižvelgiant į taikomas kontrolės priemones. Dėl kontrolės priemonių, kurių imamasi įvairiuose maisto grandinės etapuose, taip pat kontrolės priemonių, kurių imamasi pagal būtinąją programą, rizikos lygis (tikimybė) rizikos matricoje gali pasislinkti į kairę (žr. A lentelę).

Lentelė grindžiama dviem pagrindiniais rizikos apibūdinimo elementais, t. y. mastu ir tikimybe. Prireikus, siekiant rizikos vertinimą specialiai pritaikyti konkrečiam atvejui, gali būti įtraukiami papildomi parametrai, pvz., atsekamumas.

**A lentelė. Pavyzdinė rizikos matrica**

|  |  |  |  |  |
| --- | --- | --- | --- | --- |
| **Mastas** ↓ |  |  | | |
| Didelė | 2 | 3 | 4 | 4 |
| Vidutinė | 1 | 2 | 3 | 4 |
| Maža | 1 | 1 | 2 | 3 |
| Pasireiškimo →  tikimybė | Labai maža | Maža | Vidutinė | Didelė |

**B lentelė. Pavyzdinis rizikos vertinimas**

Pagal rizikos vertinimo modelį galima nustatyti keturis rizikos lygius.

|  |  |
| --- | --- |
| Rizikos lygis | Aprašymas |
| 1 | Rizika yra labai maža. Jokių priemonių imtis nebūtina. |
| 2 | Rizika yra maža. Tikrinimo tikslais periodiškai reikia imtis atitinkamų priemonių. |
| 3 | Rizika yra vidutinė. Riziką reikia kontroliuoti. Pavojus sumažinamas ir (arba) pašalinamas iki priimtino lygio, taikant veiksmingą BTVP ir SVT veiksmų derinį, nustatomą naudojantis sprendimų priėmimo schema (žr. 6.8 dalį). |
| 4 | Rizika yra didelė. Riziką reikia kontroliuoti. Pavojus sumažinamas ir (arba) pašalinamas iki priimtino lygio, taikant veiksmingą BTVP ir SVT veiksmų derinį, nustatomą naudojantis sprendimų priėmimo schema (žr. 6.8 dalį). |

## 6.8. Kontrolės priemonių atranka ir vertinimas

Vadovybė visus svarbius pavojus įvertina taikydama struktūrinį metodą, kad nustatytų, ar atitinkamas proceso etapas yra BTVP, ar SVT.

Jeigu svarbiam pavojui reikalinga speciali ir „absoliuti“ kontrolė ir proceso metu toliau nebebus atliekamas joks veiksmas, kuriuo pavojus galėtų būti sumažintas ar pašalintas, tai yra SVT.

Jeigu svarbus pavojus nėra SVT, jis kontroliuojamas taikant būtinąją veiksmų programą. Taikant BTVP, pavojus bus sumažintas iki priimtino lygio (veiklos standartas) ir kontroliuojamas. Tai, kad viršytos ribos, dar savaime nereiškia, kad produktas yra nesaugus. Siekiant įrodyti, kad BTVP įgyvendinta, bus stebima, kaip ji įgyvendinama, ir taisomieji veiksmai bus registruojami.

Taikant šį metodą, reikia atsižvelgti bent į:

1. specifinės kontrolinės priemonės poreikį;
2. galimybę stebėti ir (arba) kontroliuoti proceso etapą;
3. kontrolinės priemonės tinkamumą norint pašalinti riziką arba sumažinti ją iki priimtino lygio;
4. kitą gamybos etapą, kuris pašalins riziką arba sumažins ją iki priimtino lygio.

Nustatyti veiksmus padeda sprendimų priėmimo schema (žr. toliau pateiktą pav.), kurioje, pateikiant keturis klausimus, pavaizduotas logiškų ir pagrįstų sprendimų priėmimo būdas. Kelis SVT paprasčiau stebėti nei daugybę. Nustačius proceso etapą ir susijusį pavojų, kuris reikalauja specifinės kontrolės, reikia nurodyti kontrolės priemonę.

Ar yra kontrolinė (-ės) priemonė (-ės)?

Pakeisti etapą, procesą arba produktą

Ar šiame etape saugai užtikrinti būtina kontrolė?

Ar šis etapas specialiai skirtas pavojaus tikimybei pašalinti arba sumažinti iki priimtino lygio?\*\*

Ar galėtų tarša nustatyta (-omis) pavojinga (-omis) medžiaga (-omis) viršyti priimtiną lygį arba padidėti iki nepriimtino lygio?\*\*

Ar kitame etape nustatytas (-i) pavojus (-ai) bus pašalintas (-i ) arba jų atsiradimo tikimybė sumažinta iki priimtino lygio?

SVARBUSIS VALDYMO TAŠKAS

TAIP

TAIP

TAIP

TAIP

TAIP

NE

NE

NE

NE

NE

Ne SVT

Ne SVT

Ne SVT

Sustoti\*

Sustoti\*

Sustoti\*

**1Kl.**

**2Kl.**

**3Kl.**

**4Kl.**

Bendras SVT skaičius priklauso nuo procesų ir gaminių, tačiau taikant tinkamą metodą galima nustatyti svarbių SVT skaičių. Bendras skaičius turėtų būti kuo mažesnis. Keletą esminių SVT stebėti galima daug veiksmingiau nei daug SVT. Jeigu, taikant sprendimų priėmimo schemą, rezultatas yra ne SVT, vadinasi, tai yra BTVP.

Nustačius proceso etapą ir susijusį pavojų, kuris reikalauja specifinės kontrolės, reikia nurodyti kontrolės priemonę. Kontrolė turi būti įmanoma, išmatuojama ir panaikinti arba sumažinti riziką iki priimtino lygio. Jei SVT nekontroliuojamas, reikia nedelsiant imtis taisomųjų veiksmų.

Atlikus pavojų analizę, gali būti nustatyta, kad organizacijai nereikės vykdyti pavojaus kontrolės. Taip gali atsitikti, kai, pavyzdžiui, nustatytas maisto saugai iškilęs pavojus atitinka apibrėžtą priimtiną lygį organizacijai nesiimant jokių papildomų intervencinių veiksmų. Taip gali būti, pavyzdžiui, kai kituose maisto grandinės etapuose įgyvendinamos tinkamos kontrolės priemonės ir (arba) kai pavojaus atsiradimo organizacijoje tikimybės nėra arba ji yra tokia maža, kad atitiktis priimtinam lygiui bus užtikrinta bet kuriuo atveju (ISO/TS 22004:2005).

BTVP ir SVT nustatymo priežastys ir rezultatai įforminami dokumentais.

## 6.9. Būtinųjų veiksmų programų (BTVP) nustatymas

Veiksmų BTP įforminamos dokumentais ir į jas įtraukiama tokia informacija apie kiekvieną programą:

a) pašarų saugai kylantis (-ys) pavojus (-ai), kuris (-ie) turi būti kontroliuojamas (-i) taikant šią programą ([žr. 6.8 dalį](#HACCP8));

b) kontrolės priemonė (-ės) ([žr. 6.8 dalį](#HACCP8));

c) veiklos standartas;

d) stebėsenos procedūros, kuriomis parodoma, kaip tinkamai įgyvendinti veiksmų BTP ([žr. 6.11 dalį](#HACCP11));

e) koregavimo ir taisomieji veiksmai, kurių reikia imtis, jeigu iš stebėsenos rezultatų matyti, kad veiksmų BTP nėra tinkamai kontroliuojamos ([žr. 6.11 dalį](#HACCP11));

f) atsakomybės sritys ir įgaliojimai;

g) stebėsenos rezultatų įrašas (-ai).

## 6.10. RVASVT plano nustatymas

RVASVT planas įforminamas dokumentais ir į jį įtraukiama tokia informacija apie kiekvieną nustatytą svarbųjį valdymo tašką (SVT):

a) pašarų saugai kylantis (-ys) pavojus (-ai), kuris (-ie) turi būti kontroliuojamas (-i) SVT ([žr. 6.8 dalį](#HACCP8));

b) kontrolės priemonė (-ės) ([žr. 6.8 dalį](#HACCP8));

c) kritinė (-ės) riba (-os) ([žr. 6.11 dalį](#HACCP11));

d) stebėsenos procedūra (-os) ([žr. 6.11 dalį](#HACCP11));

e) koregavimo ir taisomieji veiksmai, kurių reikia imtis, jeigu viršijamos kritinės ribos ([žr. 6.11 dalį](#HACCP11));

f) patvirtinimas ir patikros [(žr. 4.4.3 dalį)](#Inspection_sampling);

g) atsakomybės sritys ir įgaliojimai;

h) stebėsenos rezultatų įrašas (-ai).

## 6.11. Kritinės ribos, veiklos standartas ir stebėsena

Apibrėžiamos visų nustatytų SVT kritinės ribos. Bus apibrėžtas BTVP veiklos standartas. Šios ribos patvirtinamos teisės aktais, moksliniais duomenimis ar bandomaisiais tyrimais. Reikia pasirinkti tikslinę vertę kaip vidurkį ir kritinę vertę, kuri atskirs priimtinus rezultatus nuo nepriimtinų. Šios ribos turi atitikti visus teisinius įpareigojimus, tačiau jei įstatymuose nenurodytos naudojamo tyrimo ribos, reikia vadovautis analizės duomenimis, bibliografija ir patirtimi (arba sava, arba konsultanto), taip nustatyti tinkamą saugos bei sklandaus darbo pusiausvyrą.

Reikia aiškiai skirti ribas, kurios lemia (tik) proceso korekcijas, ir kritines ribas, kurias pažeidus produktui reikia taikyti taisomuosius veiksmus. Pašalinimo ir atšaukimo iš rinkos procedūros fiksuojamos dokumentuose.

BTVP arba SVT stebėsena yra suplanuotas proceso parametrų vertinimas, siekiant nustatyti, ar BTVP arba SVT yra kontroliuojami. Tam reikia plano, ribų, kaip paaiškinta pirmiau, rašytinės procedūros, atsakingų, tinkamai parengtų darbuotojų ir rašytinių įrašų apie matavimą / pastebėjimus / rezultatus.

Vykdant BTVP ir SVT stebėseną, galima:

1. pranešti apie veiklos standarto arba kritinių ribų viršijimą;
2. priimtinai tiksliai atspindėti nuolatinę būklę.

[***⮌***](#Content)

Jei naudojama netiesioginė stebėsena ar kokybinė riba, metodo patvirtinimas ir (arba) ūkio subjekto kompetencija fiksuojami dokumentuose.

## 6.12. Koregavimas

RVASVT grupė apibrėžia planuojamą atlikti koregavimą ir planuojamus įgyvendinti taisomuosius veiksmus, kuriais siekiama ištaisyti padėtį, jeigu viršijamas veiklos standartas arba kritinė riba. Šis koregavimas taikomas visiems produktams, kurie akivaizdžiai buvo pagaminti viršijus kritines ribas.

Ataskaitose apie koregavimą nurodomos tikros išmatuotos vertės, data / laikas, susijusio darbuotojo inicialai ir bet koks koregavimas, įskaitant susijusių produktų kiekį ir galutinę paskirtį. Siekiant užtikrinti, kad pašarinė žaliava negalėtų būti išleista į apyvartą neatlikus vertinimo, įdiegiama dokumentais pagrįsta reikalavimų neatitinkančių produktų tvarkymo procedūra ([žr. 4.4.4 dalį „Reikalavimų neatitinkantys produktai“](#Control_nonconforming)).

Ūkio subjektas dokumentais įformina visų BTVP ir SVT, įskaitant kontrolės priemonių, veiklos standarto, kritinių ribų, stebėsenos dažnumo ir metodo, koregavimo veiksmus, įrašų ir susijusių atsakomybės sričių, apžvalgą. Ši apžvalga yra numatyta dokumentuose apie veiklą, pašarų saugos valdymo sistemos instrukcijoje.

*Pavyzdys:*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Etapas** | **Pavojus** | **Kategorija** | **SVT** | **Stebėsena** | | | | **Kritinė riba** | **Taisomasis veiksmas** | **Įrašai ir patikra** |
| 4. Maišymas | Svetimkūniai žaliavoje | Fizinis pavojus  (bet koks) | 3  (3-ias procese) | Kas stebima | Kaip | Kada | Kas stebi | Visos skylės  < 2 mm  Sietas sukasi 50 apsisukimų per minutę greičiu | Blokuoti produktus pagal paskutinį tikrinimą.  Pakeisti ar pataisyti sietą arba atkurti jo greitį, jei šis neatitinka spec. | Skundų dėl galutiniame produkte rastų svetimkūnių skaičius |
| Sietas | Patikrinta, ar jis veikia ir yra tinkamos būklės | Kasdien | Priežiūros sk. |
|
|

## 6.13. Pašarų saugos valdymo sistemos patvirtinimas

Norėdamas patvirtinti RVASVT sistemą, ūkio subjektas gali vadovautis šiuo kodeksu, taip pat atitinkamu (-ais) sektoriaus informaciniu (-iais) dokumentu (-ais).

RVASVT sistema turėtų būti iš naujo tvirtinama bent po kiekvieno pakeitimo.

## 6. 14. Pašarų saugos valdymo sistemos patikra

RVASVT grupė pašarų saugos valdymo sistemą tikrina bent kartą per metus, patvirtindama jos veiksmingumą ir tinkamumą. Šios patikros metu akivaizdžiai atsižvelgiama į:

1. visų būtinųjų priemonių taikymą ir veiksmingumą;
2. visų kontrolinių priemonių taikymą ir veiksmingumą;
3. visus nukrypimus, atliekant BTVP ir SVT kontrolę, ir taisomuosius veiksmus, kurių imtasi;
4. su pašarų sauga susijusius vidinius ir išorinius pranešimus (skundus);
5. svarbios cheminės ir mikrobiologinės analizės rezultatus;
6. incidentus ir atšaukimą iš rinkos;
7. produktų, procesų ir teisės aktų pokyčius.

Ši patikra turi baigtis aiškiomis išvadomis apie pašarų saugos valdymo sistemos įgyvendinimą, veiksmingumą ir tinkamumą. Patikra išsamiai fiksuojama dokumentuose, geriausia, jei ji yra įmonės vidaus audito plano dalis ir naudojama rengiant valdymo apžvalgą.

RVASVT sistema privalo apimti ne vieną dokumentą. Trumpiausias sąrašas pateiktas toliau:

1. RVASVT grupė (nariai ir ekspertai);
2. RVASVT komandos pasitarimai;
3. galutinio produkto specifikacijos;
4. žaliavos specifikacijos;
5. proceso schemos;
6. būtinosios priemonės;
7. pavojų analizės lentelės, įskaitant tas, kurios skirtos BTVP ir SVT nustatyti ir patvirtinti;
8. BTVP programa, apimanti visus pavojus, veiklos standartus, stebėseną ir taisomuosius veiksmus.
9. RVASVT planas, įskaitant visus SVT, kritines ribas, stebėsenos ir taisomuosius veiksmus;
10. BTVP ir SVT taikytinos veiklos procedūros;
11. ataskaitos apie koregavimą ir susiję dokumentai;
12. visų pirmiau išvardytų elementų patikros procedūros ir rezultatai.

# 7. INFORMACINIAI DOKUMENTAI

Siekiant, kad vadovas atitiktų galiojančius gyvūnų pašarus reglamentuojančius teisės aktus, atsižvelgtų į įvairią veiklą nacionaliniu, pramonės ir (arba) asociacijos lygiu, šiame vadove paisoma pašarų ir maisto saugos principų, taip pat RVASVT principų, išsamiau apibūdintų skirtinguose tarptautiniuose dokumentuose ir ES teisės aktuose, tiksliau:

**ES teisės aktai**

* Bendrųjų maisto teisės aktų reglamente ([178/2002/EB](http://eur-lex.europa.eu/LexUriServ/LexUriServ.do?uri=OJ:L:2002:031:0001:0024:EN:PDF));
* Pašarų higienos reglamente ([183/2005/EB](http://eur-lex.europa.eu/LexUriServ/LexUriServ.do?uri=OJ:L:2005:035:0001:0022:EN:PDF));
* REGLAMENTE (ES) Nr. [225/2012](http://eur-lex.europa.eu/LexUriServ/LexUriServ.do?uri=OJ:L:2012:077:0001:0005:EN:PDF), kuriuo dėl ūkio subjektų, rinkai tiekiančių pašarams skirtus naudoti iš augalinio aliejaus gautus produktus ir riebalų mišinius, patvirtinimo ir dėl konkrečių gamybos, sandėliavimo, gabenimo ir aliejaus, riebalų bei iš jų gautų produktų dioksinų tyrimo reikalavimų iš dalies keičiamas Europos Parlamento ir Tarybos reglamento (EB) Nr. 183/2005 II priedas;
* Tiekimo rinkai reglamente ([767/2009/EB](http://eur-lex.europa.eu/LexUriServ/LexUriServ.do?uri=OJ:L:2009:229:0001:0028:EN:PDF));
* REGLAMENTE (ES) [Nr. 939/2010](http://eur-lex.europa.eu/LexUriServ/LexUriServ.do?uri=OJ:L:2010:277:0004:0007:EN:PDF), kuriuo iš dalies keičiamas Reglamento (EB) Nr. 767/2009 IV priedas dėl 11 straipsnio 5 dalyje   
  minėtų pašarinių žaliavų arba kombinuotųjų pašarų sudėties ženklinimo leistinų nuokrypių;
* Reglamente dėl pašarinių žaliavų katalogo ([68/2013/ES](http://eur-lex.europa.eu/LexUriServ/LexUriServ.do?uri=OJ:L:2013:029:0001:0064:EN:PDF));
* Oficialios kontrolės reglamente ([882/2004/EB](http://eur-lex.europa.eu/LexUriServ/LexUriServ.do?uri=OJ:L:2004:165:0001:0141:EN:PDF));
* Maisto priedų reglamente ([1831/2003/EB](http://eur-lex.europa.eu/LexUriServ/LexUriServ.do?uri=CONSLEG:2003R1831:20100901:EN:PDF));
* Direktyvoje dėl nepageidautinų medžiagų gyvūnų mityboje ([2002/32/EB](http://eur-lex.europa.eu/LexUriServ/LexUriServ.do?uri=CONSLEG:2002L0032:20061020:EN:PDF));
* Reglamente (ES) [Nr. 574/2011](http://eur-lex.europa.eu/LexUriServ/LexUriServ.do?uri=OJ:L:2011:159:0007:0024:EN:PDF), kuriuo dėl didžiausios leidžiamosios nitritų, melamino, *Ambrosia* spp. koncentracijos ir tam tikrų kokcidiostatų ir histomonostatų pernašos iš dalies keičiamas Europos Parlamento ir Tarybos direktyvos 2002/32/EB I priedas ir kuriuo konsoliduojami jos I ir II priedai;
* REGLAMENTE (ES) [Nr. 277/2012](http://eur-lex.europa.eu/LexUriServ/LexUriServ.do?uri=OJ:L:2012:091:0001:0007:EN:PDF), kuriuo dėl didžiausios leidžiamosios dioksinų ir polichlorintųjų bifenilų koncentracijos ir lygio, kurį pasiekus imamasi veiksmų, iš dalies keičiami Europos Parlamento ir Tarybos direktyvos 2002/32/EB I ir II priedai;
* Reglamente (ES) [Nr. 744/2012](http://eur-lex.europa.eu/LexUriServ/LexUriServ.do?uri=OJ:L:2012:219:0005:0012:EN:PDF), kuriuo dėl didžiausios leidžiamosios nitritų, melamino, *Ambrosia* spp. koncentracijos ir tam tikrų kokcidiostatų ir histomonostatų pernašos iš dalies keičiamas Europos Parlamento ir Tarybos direktyvos 2002/32/EB I priedas ir kuriuo konsoliduojami jos I ir II priedai;
* Pesticidų likučių reglamente ([396/2005/EB](http://eur-lex.europa.eu/LexUriServ/LexUriServ.do?uri=OJ:L:2005:070:0001:0016:en:PDF)) – [ES pesticidų DLK duomenų bazė](http://ec.europa.eu/sanco_pesticides/public/index.cfm);
* Reglamente (EB) Nr. [178/2006](http://eur-lex.europa.eu/LexUriServ/LexUriServ.do?uri=OJ:L:2006:029:0003:0025:EN:PDF), iš dalies keičiančiame Europos Parlamento ir Tarybos reglamentą (EB) Nr. 396/2005, siekiant sudaryti I priedą, pateikiantį maisto produktų ir pašarų, kuriems taikomos didžiausios pesticidų liekanų koncentracijos, sąrašą
* Reglamente (ES) [Nr. 600/2010](http://eur-lex.europa.eu/LexUriServ/LexUriServ.do?uri=OJ:L:2010:174:0018:0039:EN:PDF), kuriuo dėl susijusių rūšių arba kitų produktų, kuriems taikoma ta pati DLK, pavyzdžių įrašymo ir pakeitimo iš dalies keičiamas Europos Parlamento ir Tarybos reglamento (EB) Nr. 396/2005 I priedas;
* Reglamente (EB) [Nr. 149/2008](http://eur-lex.europa.eu/LexUriServ/LexUriServ.do?uri=OJ:L:2008:058:0001:0398:EN:PDF), iš dalies keičiančiame Europos Parlamento ir Tarybos reglamentą (EB) Nr. 396/2005 ir papildantis jį II, III ir   
  IV priedais, kuriuose I priede išvardytiems produktams nustatomas didžiausias likučių kiekis;
* Reglamente (EB) [Nr. 260/2008](http://eur-lex.europa.eu/LexUriServ/LexUriServ.do?uri=OJ:L:2008:076:0031:0032:EN:PDF), iš dalies keičiančiame Europos Parlamento ir Tarybos reglamentą (EB) Nr. 396/2005, papildant jį VII priedu, kuriame išvardytiems veikliosios medžiagos/produkto deriniams taikoma išimtis dėl apdorojimo fumigantais po derliaus nuėmimo;
* EUROPOS PARLAMENTO IR TARYBOS reglamente (EB) [Nr. 299/2008](http://eur-lex.europa.eu/LexUriServ/LexUriServ.do?uri=OJ:L:2008:097:0067:0071:en:PDF), iš dalies keičiančiame Reglamento (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų nuostatas, susijusias su Komisijai suteiktais įgyvendinimo įgaliojimais
* Reglamente (ES) [Nr. 459/2010](http://eur-lex.europa.eu/LexUriServ/LexUriServ.do?uri=OJ:L:2010:129:0003:0049:EN:PDF), kuriuo iš dalies keičiami Europos Parlamento ir Tarybos reglamento (EB) Nr. 396/2005 II, III ir IV priedai dėl didžiausios leidžiamosios tam tikrų pesticidų likučių koncentracijos tam tikruose produktuose arba ant jų;
* GMO pašarų ir maisto reglamente ([1829/2003/EB](http://eur-lex.europa.eu/LexUriServ/LexUriServ.do?uri=OJ:L:2003:268:0024:0028:EN:PDF));
* Reglamente (EB) Nr. [1830/2003](http://eur-lex.europa.eu/LexUriServ/LexUriServ.do?uri=OJ:L:2003:268:0024:0028:EN:PDF) dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiantis Direktyvą 2001/18/EB;
* Komisijos rekomendacijoje dėl deoksinivalenolio, zearalenono, ochratoksino A, T-2 ir HT-2 bei fumonizinų gyvūnų pašarams skirtuose produktuose ([2006/576/EB](http://eur-lex.europa.eu/LexUriServ/LexUriServ.do?uri=OJ:L:2006:229:0007:0009:EN:PDF));
* Komisijos rekomendacijoje dėl skalsių alkaloidų pašaruose ir maisto produktuose stebėsenos ([2012/154/ES)](http://eur-lex.europa.eu/LexUriServ/LexUriServ.do?uri=OJ:L:2012:077:0020:0021:EN:PDF).

*Atsakomybės ribojimo pareiškimas. Šis ES teisės aktų sąrašas nėra išsamus. Jame pateikiami pagrindiniai susiję ES teisės aktai, tačiau į išsamumą nepretenduojama.*

**KODEKSAS**

* *Codex Alimentarius* [Gerosios gyvūnų šėrimo patirties kodeksas](http://www.fao.org/docrep/012/i1379e/i1379e06.pdf)

**FAO**

* [Geroji pašarų pramonės patirtis](http://www.fao.org/docrep/012/i1379e/i1379e.pdf) – *Codex Alimentarius* įgyvendinimas

Gerosios gyvūnų šėrimo patirties kodeksas

**ISO standartai**

* [ISO 22000](http://www.iso.org/iso/catalogue_detail?csnumber=35466) standartas „Maisto saugos vadybos sistemos“ – visoms maisto grandinėms organizacijoms taikomi reikalavimai
* [ISO 9001:2008](http://www.iso.org/iso/catalogue_detail?csnumber=46486) standartas „Kokybės vadybos sistemos“ – reikalavimai
* [ISO/TS 22002](http://www.iso.org/iso/home/store/catalogue_tc/catalogue_detail.htm?csnumber=44001) standartas „Būtinosios maisto saugos programos – 1 dalis. Maisto gamyba“

**BSI**

* Viešai paskelbta specifikacija [PAS 222:2011](http://www.bsigroup.com/en/sectorsandservices/forms/PAS-2222011-free-download/) „Būtinosios maisto saugos maisto ir pašarų gamybos srityje programos“

# 8. SEKTORIŲ INFORMACINIAI DOKUMENTAI

[**⮌**](#Content)

Sektoriaus vadovas turi apimti ar numatyti išsamios rizikos analizės sukūrimą sektoriaus lygmeniu, atsižvelgiant į žaliavą:

– pašarų saugai kylančių pavojų nustatymą;  
– priemonių, kuriomis kontroliuojami šie pavojai, suformulavimą;

* + būtinuosius stebėsenos reikalavimus.

Atskirų vietų / ūkio subjektų atsakomybė už RVASVT nekeičiama.

Sektoriaus dokumente nurodyti sektorių „patirties kodeksai“ yra neatsiejama sektoriaus dokumento dalis, o reikalavimai yra šio kodekso dalis.

Toliau nurodytiems pašarų sektoriams sukurti sektorių informaciniai dokumentai dėl pašarinių žaliavų saugos klausimų:

3 priedėlis. Sektoriaus informacinis dokumentas dėl biodyzelino perdirbimo

4 priedėlis. SEKTORIAUS INFORMACINIS DOKUMENTAS dėl krakmolo perdirbimo

5 priedėlis. SEKTORIAUS INFORMACINIS DOKUMENTAS dėl aliejaus ir aliejinių augalų sėklų perdirbimo

Papildomus Europos kodeksus parengė toliau nurodyti maisto grandinės sektoriai. Kartu jie apima didžiąją dalį su maisto grandine susijusios veiklos.

FEFAC – kombinuotieji pašarai

FAMI-QS – priedai ir premiksai

COCERAL – prekyba, rinkimas, laikymas ir transportavimas

FEDIAF – gyvūnų augintinių ėdalas

Dokumentus galima rasti [Sveikatos ir vartotojų apsaugos GD svetainėje](http://ec.europa.eu/food/food/animalnutrition/feedhygiene/guide_goodpractice_en.htm).

## 1 PRIEDĖLIS. Konsultacija su suinteresuotaisiais subjektais

EFISC susisiekė ir tarėsi su daugybės pramonės sektorių, susijusių su pašarinių žaliavų gamyba ir naudojimu, nacionalinių sertifikavimo sistemų, sertifikavimo įstaigų atstovais, taip pat su kitais Bendrijos suinteresuotaisiais subjektais.

Šių susitikimų tikslas – paraginti visas svarbiausias suinteresuotąsias šalis, susijusias su ES pašarų pramone, pateikti atsiliepimus apie šį vadovą, prieš ir po jo išleidimo 2009 m. birželį.

Galutiniai šio dar nesibaigusio ir vykstančio konsultacinio darbo tikslai yra:

1. bendradarbiauti, siekti konstruktyvių diskusijų ir kviesti suinteresuotąsias šalis komentuoti, teikti siūlymus dėl teksto, kad jis nuolat būtų tobulinamas;
2. pasirūpinti, kad vadove išdėstytas požiūris būtų aiškiai suprantamas kitiems sektoriams;
3. užtikrinti pasitikėjimą pašarų ir maisto grandinėje, ypač paisant kitų sektorių pramonės teisėtų lūkesčių dėl saugos;
4. vadove paisyti grandinės konteksto ir atsižvelgti į kitas susijusias šalis.

Atskirai derėtų paminėti, kad „Starch Europe“ ir FEDIOL itin aktyviai dalyvavo EFISC, kurios narės steigėjos jos yra, veikloje. Kartu EFISC narės atstovauja didžiajai daliai visų „perdirbtų pašarinių žaliavų“, kurios į maisto grandinę patenka per kombinuotuosius pašarus, gamintojų.

**„Starch Europe“**   
„Starch Europe“ yra prekybos asociacija, atstovaujanti Europos krakmolo pramonės įmonių interesams Europos ir tarptautiniu lygmeniu. Krakmolo pramonė veikia 21 Europos šalyje, šiuo metu jai priklauso 24 nariai ir 7 asocijuotieji nariai. Išsamų sąrašą galima rasti „Starch Europe“ svetainėje <http://www.starch.eu/>

**FEDIOL**

FEDIOL yra Europos federacija, atstovaujanti ES aliejaus ir baltymų miltų pramonei. FEDIOL narės yra 14 nacionalinių asociacijų, vienijančių sėklų spaudėjus ir aliejaus perdirbėjus iš skirtingų ES šalių. Šis asociacijų tinklas jungia daugiau kaip 35 įmones, pavyzdžiui, [AAK](http://www.aak.com/), [A.D.M](http://www.adm.com/), CARGILL, [BUNGE](http://www.bunge.com/), [IOI *Loders Croklaan*](http://europe.croklaan.com/), [*Lipidos Santiga*](http://www.lipsa.es/), [*Sovena*](http://www.sovenagroup.com/en), [*Thywissen*](http://www.c-thywissen.de/index.html), [*Wilmar Edible Oils*](http://www.wilmareurope.nl/) ir kt. Išsamų sąrašą įmonių, susijusių su FEDIOL asociacijomis, galima rasti svetainėje [http://www.fediol.eu/.](http://www.fediol.eu/)

**EBB**

Europos biodyzelino taryba, taip pat žinoma kaip EBB (angl. *European Biodiesel Board*), yra 1997 m. sausio mėn. įsteigta ne pelno organizacija ir atstovauja pagrindiniams biodyzelino gamintojams. Norėdami gauti išsamesnės informacijos, apsilankykite svetainėje <http://www.ebb-eu.org/>.

## 2 PRIEDĖLIS. Akronimų ir santrumpų sąrašas

[**⮌**](#Content)

* **As** – arsenas
* **B** – biologinis
* **C** –cheminis
* **Kat.** – kategorija
* **SVT –** svarbusis valdymo taškas
* **Cd** – kadmis
* **CFU/g** – koloniją sudarančių vienetų skaičius grame
* **VV** – valymas vietoje
* **DDT** – dichlorodifeniltrichloretanas
* **EK** – Europos Komisija
* **EFIP**: Europos pašarų ingredientų platforma
* **ES** – Europos Sąjunga
* **FEFAC** – Europos pašarų gamintojų federacija
* **GGP –** geroji gamybos patirtis
* **RVASVT** – rizikos veiksnių analizė ir svarbieji valdymo taškai
* **HCH** – heksachlorocikloheksanas
* **HCN** – vandenilio cianidas
* **Hg** – gyvsidabris
* **ISO** – Tarptautinė standartizacijos organizacija
* **KST** – krovinių skyriaus tikrinimas
* **DLK –** didžiausia leidžiamoji koncentracija
* **VN** – valstybės narės
* **F** – Fizinis pavojus
* **PAA –** policikliniai aromatiniai angliavandeniliai
* **Pb** – švinas
* **PCB** –polichlorinuoti bifenilai
* **PCDD –** polichlorintieji dibenzo-para-dioksinai
* **PCDF** – polichlorintieji dibenzofuranai
* **BTP** – būtinoji programa
* **STP –** saugus, tinkamas ir perkamas
* **SO2** – sieros dioksidas
* **T°C** – temperatūros laipsniai pagal Celsijų
* **TEF** – toksiškumo ekvivalento faktorius
* **PSO –** Pasaulio sveikatos organizacija

Europos pramoninės saugių pašarinių žaliavų gamybos gerosios patirties vadovas

**3.1. versija**

**Galioja nuo 2014 m. lapkričio mėn.**